ЮРТ ТИНЧЛИГИ — БАРҚАРОР ТАРАҚҚИЁТ КАФОЛАТИ - Ўзбекистон овози газетаси\nЮРТ ТИНЧЛИГИ — БАРҚАРОР ТАРАҚҚИЁТ КАФОЛАТИ\nЎзХДП Марказий Кенгашида «Юрт тинчлиги — ижтимоий барқарорлик ва халқ фаровонлигига эришиш гарови» мавзусида ўтказилган давра суҳбатида шу ҳақда алоҳида таъкидланди.\nУнда партия Марказий Кенгаши масъул ходимлари, Олий Мажлис Қонунчилик палатасидаги ЎзХДП фракцияси аъзолари, вилоят партия кенгашлари раислари, олимлар, сиёсатшунослар ва ёшлар иштирок этди.\nТадбирда асосий эътибор Президентимизнинг «Ўзбек халқига тинчлик ва омонлик керак» номли рисоласида билдирилган фикрлардан келиб чиқадиган вазифалар ва уларнинг бажарилишида партиямизнинг иштирокини кучайтириш масалаларига қаратилди.\n— Мазкур рисолада халқимизга хос бўлган ўтганларни қадрлаш, уларнинг эзгу амалларидан ўрнак олиб, Ватан равнақи ва одамлар ҳаётининг янада фаровон бўлиши йўлида меҳнат қилиш фазилатлари чуқур очиб берилган, — дейди ЎзХДП Марказий Кенгаши раиси Ҳотамжон Кетмонов. — Унда билдирилган фикрлар ҳар бир юртдошимизни истиқлол берган имкониятлар ҳақида яна бир бор чуқур ўйлаб кўриш, тинчлик ва осойишталигимизни асраб-авайлашга ундайди. Бу жараёнда сиёсий партияларнинг фаол иштирок этиши айниқса, муҳимдир. Демак, аҳоли орасида олиб бораётган ишларимизда шу масалаларга алоҳида эътибор қаратилиши керак.\nЗиёвуддин МАНСУРОВ, Олий Мажлис Қонунчилик палатаси депутати, ЎзХДП фракцияси аъзоси:\n— Сир эмаски, бугунги кунда халқаро вазиятнинг шиддат билан ўзгариши, ер юзининг турли нуқталарида янги низо ўчоқларининг пайдо бўлиши жаҳон жамоатчилигида катта ташвиш ва хавотир уйғотмоқда. Шу боис Ўзбекистон мустақилликка эришган биринчи кунларданоқ «Қўшнинг тинч — сен тинч», деган азалий ҳикматга амал қилиб, афғон можаросини тинч йўл билан ҳал этиш ҳаракатида бўлиб келаётгани, бу муаммо доимо бизнинг эътиборимиз марказида тургани, давлатимиз раҳбарининг нуфузли халқаро минбарларда афғон муаммосини бартараф этиш мақсадида жон куйдириб, дунё ҳамжамиятига такрор ва такрор мурожаат қилгани барчамизга маълум. Бугун бу борадаги ишлар жаҳон ҳамжамияти томонидан алоҳида эътироф этилмоқда. Халқимизнинг тинч-осойишта ҳаёти учун барча имкониятлар ишга солинмоқда.\nБиз тинчликсевар халқмиз. Уйимиз, маҳалламиз — юртимиз тинч бўлса хотиржам меҳнат қилиб, ҳар қандай ютуқ ва маррага ўз кучимиз билан эришамиз.\nҚобилбек КАРИМБЕКОВ, сиёсий шарҳловчи:\n— Тинчлик — бебаҳо неъмат, унга эришиш, уни сақлаб қолиш бугунги кун учун осон эмас. Давлатимиз мустақил тараққиёт йўлида дунёнинг ҳавасини келтирадиган ютуқ ва марраларга эришмоқда. Уларнинг негизини юртимиздаги тинч ва осуда ҳаёт, тотувлик ҳамда ўзаро меҳр-оқибат ва ҳамжиҳатлик каби олижаноб фазилатлар ташкил этади.\nМураккаб даврда яшаётганимиз, ҳар тарафда ахборот хуружи авж олаётгани ҳеч биримизга сир эмас. Шу боис воқеликка теран мушоҳада билан қараш, жаҳонда ва ён-атрофимизда кузатилаётган маънавий таҳдид ва хатарларни тўғри баҳолаб, улардан тегишли сабоқ чиқариб яшаш керак. Юртимизда тинчлик-осойишталикни таъминлаш йўлида давлатимиз томонидан катта иш олиб борилаётгани, халқимиз осойишта ҳаёт кечираётгани бизнинг катта бахтимиздир. Шундай экан, тинч, осойишта ва фаровон ҳаётнинг қадрига етиб, юртимиз янада тараққий этишига ҳар биримиз ўзимизнинг муносиб ҳиссамизни қўшмоғимиз лозим.\nМўътабар КАРИМОВА, ЎзХДП Жиззах вилоят кенгаши раиси:\n— Энг улуғ, энг азиз айём — Мустақиллик байрамини катта тайёргарлик билан кутиб олиш эзгу анъанага айланиб қолган. Байрам арафасида босиб ўтган йўлимиз, амалга оширган ишларимизни сарҳисоб қилиб, бугунги ютуқ ва марраларни кўз ўнгимиздан ўтказишимиз табиий.\nВилоят аҳли қўлга киритаётган ютуқларда 425 та бошланғич ташкилот, 11 та туман ва шаҳар кенгашига бирлашган 15202 нафар партиядошимиз муносиб ҳисса қўшишга ҳаракат қилмоқда. Халқ депутатлари вилоят Кенгашига сайланган 11 нафар, шаҳар ва туман Кенгашларидаги 126 нафар депутат партия Ҳаракат дастурида белгиланган вазифалар ижросини таъминлаш, электорат манфаатларига дахлдор масалаларни аниқлаш ва ечимини топиш юзасидан муқобил таклифларини илгари суриб, уларни амалга оширишга эришмоқда.\nАйтиш керакки, вилоятда шу йилнинг ўтган олти ойи давомида 23698 та янги иш ўрни яратилиб, бу борада белгиланган режа 107,9 фоизга бажарилди. Юқори ҳақ тўланадиган, барқарор янги иш ўринлари ташкил этилишидан, айниқса, аҳолининг ижтимоий ҳимояга муҳтож қатлами катта манфаатдор эканини ҳисобга олган ҳолда депутатлик гуруҳларимиз режалаштирилган иш ўринларининг очилишига жиддий эътибор қаратиб келмоқда.\nСаида ЖЎРАЕВА, ЎзХДП Бухоро вилоят кенгаши раиси, халқ депутатлари вилоят Кенгашидаги депутатлик гуруҳи раҳбари:\n— Мустақиллигимизнинг дастлабки кунларидан бошлаб жамиятимизда барқарорликни таъминлаш, фуқароларимиз хавфсизлиги ва осойишталигини асраш ҳал қилувчи вазифаларидан бири этиб белгиланди. Шу ҳақда гап кетганда, давлатимиз раҳбарининг инсоннинг энг устувор ва муқаддас ҳуқуқларидан бири бу — тинч яшаш ҳуқуқидир, давлат ва жамиятнинг бурчи ана шу ҳуқуқни барча қонуний воситалар билан кафолатлаб беришдан иборат, деган фикрларини ҳар доим ёдда тутиш зарур.\nДемак, давлат ва жамиятни демократлаштириш йўлидаги ҳар бир саъй-ҳаракат, аввало, юртимиздаги тинчлик ва осойишталик, миллатлараро тотувлик ва халқимиз ўртасидаги ҳамжиҳатликни асрашдан иборат бўлиши лозим. Жойларда ташкил этилаётган сиёсий ва фуқаролик маърифати тизимидаги ўқувларда бунга алоҳида эътибор бериш зарур. Турли мафкура ва қарашлар авж олган ҳозирги замонда инсон онгу-тафаккурини бузғунчи ғоялар билан забт этишга бўлаётган ҳаракатларга бепарво қараб бўлмайди. Шу боис аҳоли, айниқса, ёшлар орасида тарғибот-тушунтириш ишларини кенг кўламда олиб боришимиз керак.\nМаҳмуджон МАҲКАМОВ, ЎзХДП Фарғона вилоят кенгаши раиси, халқ депутатлари вилоят Кенгашидаги депутатлик гуруҳи раҳбари:\n— Тинчлик ва барқарорлик ҳукмрон бўлган мамлакатдагина тараққиёт бўлади. Ўтган йиллар давомида давлатимизнинг ижтимоий-иқтисодий салоҳияти юксалиб бораётгани ҳам осойишта кунлар шарофатидан. Бугун мамлакатимизнинг қайси бир ҳудудига назар ташласак, юксалиш ва ўзгаришларга гувоҳ бўламиз. Хусусан, мустақиллик йилларида Фарғона вилоятида ҳам катта ўзгаришлар бўлди, соҳалар ривожи йўлида кенг кўламли ишлар олиб борилди ва бу аҳоли фаровонлиги ошишига хизмат қилмоқда. 2013 йилнинг биринчи ярим йиллик якунида вилоятда 2208,3 миллиард сўмлик саноат маҳсулотлари ишлаб чиқарилиб, ўсиш суръати ўтган йилнинг шу даврига нисбатан 108,8 фоизни ташкил этди. 6 ойдаги ялпи ҳудудий маҳсулот ҳажми 3,6 триллион сўмга етди. Бу ўтган йилнинг шу даврига нисбатан 640 миллиард сўмга кўп, дегани.\nЭнг муҳими, бу каби ижобий ишларда партиямиз фаоллари, депутатлар ҳам ўзларининг муносиб ҳиссасини қўшиб келаяпти. Ватанимиз тинчлиги ва фаровонлигини, халқимиз ҳамжиҳатлигини янада мустаҳкамлаш учун ҳаммамиз, ҳар биримиз доимо ҳушёр, огоҳ бўлмоғимиз, бугунги тинч-осойишта кунларнинг қадрига етиб, уни кўз-қорачиғидек асрашимиз даркор. Жойларда ўтказилаётган тадбирлар орқали аҳоли, хусусан, партия электорати вакилларига мустақилликни мустаҳкамлаш йўлидаги эзгу ишларда фаол иштирокчи бўлиш лозимлигини тушунтириш лозим.\nДавра суҳбатида яна кўплаб фикрлар, мулоҳазалар билдирилди. «Қадр-қимматим, таянчим ва ифтихоримсан, мустақил Ўзбекистон!» шиори остидаги маданий-маърифий байрам тадбирларини юқори савияда ўтказиш, мустақиллик байрамидан кейин ҳам бу йўналишдаги ишларни изчил давом эттириш бўйича чора-тадбирлар белгилаб олинди.


Олий Мажлис Қонунчилик палатасининг Инновацион ривожланиш, ахборот сиёсати ва ахборот технологиялари масалалари қўмитаси ташаббуси билан “Электрон парламент” ахборот тизимининг роли ва аҳамиятига бағишланган давра суҳбати ўтказилди.\nВидеоконференция тарзида ташкил этилган тадбирда парламент қуйи палатаси депутатлари, Девони ходимлари, Ахборот технологиялари ва коммуникацияларини ривожлантириш вазирлиги ҳамда Ягона интегратор “UZINFOCOM” МЧЖ вакиллари иштирок этди.\nТадбир аввалида қўмита раиси Илҳом Абдуллаев парламент фаолиятининг очиқлигини таъминлаш, депутатлар корпуси ишининг самарадорлигини ошириш, қабул қилинган қонунларни ижрочиларга етказиш ва халқ билан мулоқотни ташкил этишнинг самарали механизмларини ривожлантиришда “Электрон парламент” ахборот тизимининг роли муҳим аҳамият касб этишини таъкидлади.\nШундан сўнг Ягона интегратор “UZINFOCOM” МЧЖ Бош директори Эмиль Гимранов “Электрон парламент” ахборот тизими доирасида ишлаб чиқилган oliymajlis.gov.uz, deputat.gov.uz ҳамда qonun.gov.uz тизимларининг ҳуқуқий асослари, уларда қўйилган талаблар ва бошқа ташкилий масалалар тўғрисида маъруза билан чиқиш қилди.\nҚонунчилик палатаси Девонининг ахборот-коммуникация технологиялари бўлими ҳамда Ахборот технологиялари ва коммуникацияларини ривожлантириш вазирлиги ходимлари тадбир иштирокчиларига ишлаб чиқилган тизимларнинг имкониятлари ҳамда улардан самарали фойдаланиш бўйича тушунтиришлар бериб ўтишди.\nТаъкидланганидек, Олий Мажлис Қонунчилик палатаси электрон ҳужжат айланиш тизими интернет тармоғида oliymajlis.gov.uz домени остида фаолият юритади ҳамда тизим маъмурлар томонидан олдиндан бириктирилган роллар асосида ўз шахсий кабинетларига кирадилар.\nШахсий кабинет имкониятлари фойдаланувчига бириктирилган ролларга боғлиқ бўлиб, бир фойдаланувчи бир пайтнинг ўзида бир нечта ролларга эга бўлиши мумкин.\nЭлектрон ҳужжат айланиш тизими “Электрон парламент” нинг асосий таркибий қисми ҳисобланиб, барча амалий жараёнлар айнан шу тизимда амалга оширилади ва барча маълумотлар унда сақланади.\nЎзбекистон Республикаси депутатлар портали интернет тармоғида deputat.gov.uz домени остида фаолият юритади. Портал асосан аҳоли учун мўлжалланган бўлиб, у орқали портал сайловчига унинг Қонунчилик палатасидаги депутатини (сайловчининг доимий яшаш манзили асосида) аниқлаб беради.\nСайловчи бевосита ўз депутатига мурожаат юбориши, онлайн чат орқали суҳбатлашиши, шунингдек, депутат айни пайтда қайси қонун лойиҳаси билан банд эканлиги, фаолияти билан боғлиқ статистик маълумотлар билан танишиш имкониятига эга бўлади.\nФойдаланувчи томонидан юборилган мурожаат ва сўров автоматик тарзда Қонунчилик палатаси электрон ҳужжат айланиш тизимидаги депутатнинг шахсий кабинетига келиб тушади. Депутатнинг мурожаат ва сўровга жавоби, мурожаат асосидаги депутатлик сўрови сайловчи кабинетига автоматик тарзда йўналтирилади.\nСайловчи депутатнинг жавобини баҳолаш имкониятига эга бўлади, яъни 5 баллик мезонда.\nҚонун ижодкорлиги тизими интернет тармоғида qonun.gov.uz домени остида фаолият юритади ва унинг асосий вазифаси аҳолига Қонунчилик палатасига киритилган қонун лойиҳалари, уларнинг ҳолати ва улар юзасидан овоз бериш натижалари ҳақида маълумот тақдим этиш саналади.\nТадбирда иштирокчилар ўзларини қизиқтирган саволларга батафсил жавоб олдилар ҳамда ўз таклифларини илгари сурдилар.


ОАВ: Эрдўғон суриялик қочоқларга Туркия фуқаролигини таклиф этди\n15:27 04.07.2016 (Янгиланган 16:56 04.07.2016) Ҳавола олиш\nЭрдўғон бу таклиф билан Сурия билан чегарадош бўлган Килис шаҳрида чиқиш қилди. Сурияда фуқаролар уруши бошлангандан бери Килис аҳолиси сони икки маротаба ортган. Эрдўғоннинг сўзларига қараганда, Туркияда қочқинлар сифатида рўйхатга олинганлар сони 2,7 миллионни ташкил қилади.\nТОШКЕНТ, 4 июл — Sputnik. Туркия Анқара ва Брюссел ўртасидаги келишув амалга ошишини имкон қадар мураккаблаштирувчи одимга йўл қўймоқда, деб хабар берган РИА Новости.\n"Бугун шу ердаги ака-укаларимиз ва опа-сингилларимиз учун яхши хабарларим бор. Ораларингизда Туркия фуқаролигини олмоқчи бўлганлар бор. Ички ишлар вазирлигимиз шу йўналишда иш олиб бормоқда. Туркия сизнинг ҳам уйингиз", деб таъкидлаган ўз чиқишида Туркия президенти Ражаб Тойиб Эрдўғон.\nЭрдўғон ўзининг бу таклифи билан Туркиянинг Сурия билан чегарадош бўлган Килис шаҳрида чиқиш қилди. Сурияда фуқаролар уруши бошлангандан бери Килис аҳолиси сони икки маротаба ортган. Эрдўғоннинг сўзларига қараганда, Туркияда қочқинлар сифатида рўйхатга олинганлар сон6и 2,7 миллионни ташкил қилади.\nТуркия президенти фуқаролик берилиши жараёни икир-чикирлари, унинг муддати ва фуқароликка эга бўлиш учун тақдим этиладиган ариза мезонлари ҳақида айтиб ўтмаган. Шу боис, деб ёзади нашр, президентнинг ушбу сўзларига "келажакда амалга оширилиши мумкин бўлган режа" сифатида қараш лозим.


Андижондаги кўзбўямачиликдан сўнг Россияга кетишга қарор қилган аёл ўзини ўлдиришга уринди / Ўзбекистон янгиликлари, энг сўнгги хабарлар\nАндижондаги кўзбўямачиликдан сўнг Россияга кетишга қарор қилган аёл ўзини ўлдиришга уринди\nПрезидентнинг май ойида Андижонга ташрифи чоғида уюштирилган кўзбўямачиликдан жабрланган аёллардан бири, тикувчи Муяссар Раҳимова Россияга бутун умрга кўчиб кетмоқчи бўлганини маълум қилганди. Бироқ у 23 июль куни ўз жонига қасд қилишга уринган, деб хабар қилади «Дарё».\nБош прокуратура матбуот хизмати берган маълумотга кўра, 23 июль куни соат 20:00 ларда Андижон шаҳрида яшовчи Муяссархон Раҳимова оила аъзолари билан ўзаро келишмовчилик натижасида, ўзини ёмон ҳис қилиб «диазолин», «глицирин» ва бошқа дори воситаларини истеъмол қилиб заҳарланиш ташхиси билан Республика шошилинч тиббий ёрдам илмий марказининг Андижон филиалига ётқизилган. Шифокорлар томонидан унга дастлабки тез тиббий ёрдам кўрсатилиб, ички аъзолари заҳарланишдан тозаланиб, шу куннинг ўзида яшаш хонадонига рухсат берилган. Ҳозирда Раҳимованинг заҳарланганлиги ҳолати юзасидан Андижон шаҳар прокуратураси томонидан терговга қадар текширув ҳаракатлари олиб борилмоқда.\nЎзбекистон Хотин-қизлар қўмитаси матбот хизмати маълумотига кўра, Муяссар Раҳимова онаси билан жанжаллашиб, руҳий зўриқиш сабабли ўзи мунтазам истеъмол қиладиган дориларни меъёридан ортиқча ичган.\n«Ҳаммани қақшатиб, болаларни кўчага қўйиб қурилаётган Andijon City’нинг кимга кераги бор эди? Яшаб юрувдик, кичкина уй бўлса ҳам бошпанамиз бор эди. Бунақа ҳолатга тушган битта мен эмасман, қанчадан-қанча оилалар шунақа қийналиб юрибди. Чиройли уйлар берса ҳам, бу ношукрлик қиляпти, деб ўйларсизлар. Уйни бергани билан текинга бергани йўқ-ку. Бизнинг уйимизни бўшатиб олиб, кредитга уй таклиф қиляпти. Суммани кимдир тўлай олади, кимдадир имконият йўқ. Мендан олдин ҳам тўртта болали аёлга катта ваъдаларни бериб, уйдан чиқаришган экан. Бечора сарсон юрибди. Омборхонада яшаб юрувдиларинг, деб гапиришни билишади. Бу даражада кўчага одамларни чиқариб қўйиб, қураётган уйининг кимга кераги бор?!» – дейди Раҳимова.\nАндижонда кўп қаватли уйдаги портлаш тафсилотлари маълум қилинди\nҚўлбола усулда тайёрланган газ насоси туфайли Андижонда 4 та хонадон ёниб кетди


Дубайда Рамазон ойида спиртли ичимлик ичишга рухсат берилди\n18:14 / 23.06.2016\nДубайда мусулмонлар учун муборак Рамазон ойининг кундуз вақтларида ҳам спиртли ичимликлар сотишга рухсат берилди, деб ёзмоқда The Independent газетаси.\nРасмий эълонда айтилишича, Рамазон ойи даври мобайнида спиртли ичимликлар савдоси бир неча соат билан чегараланмайди.\nДубай туризм департаментининг маълум қилишича, қарор сайёҳларга юқори даражали хизмат кўрсатиш мақсадида қабул қилинган. Шу билан бирга, шаҳар маъмурияти меҳмонларни, амирликнинг Рамазон ойидаги ўзига хосликларини унутмасликка чақирган.\nДубайда, 21 ёшга кирган ва мусулмон бўлмаган шахслар спиртли ичимликлар харид қила олади. Бундан ташқари, сотиб олинган ичимликларни махсус жойлар, хорижликлар учун барпо этилган меҳмонхона ёки барларда истеъмол қилиш мумкин.


6 йил аввал 1072 siyrat.uz\nБани Ҳанифа элчилари Расулуллоҳ соллаллоҳу алайҳи васалламнинг ҳузурларига келганда уларнинг ичида машҳур бузғунчи Мусайламатул Каззоб ҳам бор эди. Бу нобакор аввалроқ Пайғамбар соллаллоҳу алайҳи васалламга мактуб юборган эди. Мактубда қуйидагилар айтилганди: «Аллоҳнинг Расули Мусайламадан, Аллоҳнинг Расули Муҳаммадга. Аммо баъд. Мен бу ишда сенга шерик бўлдим. Бу ишнинг ярми бизгадир. Унинг ярми Қурайшгадир. Қурайш адолат қиладиган қавм эмаслар». Ўшанда Пайғамбар соллаллоҳу алайҳи васаллам унга қуйидаги жавобни ёзган эдилар: «Бисмиллаҳир роҳманир роҳийм. Аллоҳнинг Расули Муҳаммаддан Мусайламага. Ҳидоятга эргашганларга саломлар бўлсин. Аммо баъд. Албатта, ер Аллоҳнинг мулкидир. Уни Ўз бандаларидан кимга хоҳласа, ўшанга мерос қилур. Оқибат тақводорларникидир». Бану Ҳанийфа элчилари Расулуллоҳ соллаллоҳу алайҳи васалламнинг ҳузурларига кирганларида кийимлари билан Мусайламани у Зотдан тўсиб турар эдилар. Бу каззоб шу ерда ҳам ўз нобакорлигини қилди. У Расулуллоҳ соллаллоҳу алайҳи васалламдан ўз ҳукмлари остидаги нарсанинг бир қисмини беришларини сўради. Шунда у Зот қўлларидаги чўпни кўрсатиб: «Сенга мана шу чўпни ҳам бермайман», дедилар. Бу ҳайъат шундай бир ноқулай ҳолда келиб, ўшандоқ ҳолда қайтди. Кейинчалик ҳам улар кўп ёмонликларга сабаб бўлдилар.


АҚШ элчиси: “Мен барчани ўзбек тилини ўрганишга чақираман” - Nurzamon.uz\nАҚШнинг Ўзбекистондаги фавқулодда ва мухтор элчиси Дэниел Розенблюм халқимизни 21 октябрь – Ўзбек тили байрами куни билан самимий қутлади. Эътиборга молик жиҳати, дипломат мезбон мамлакатга эҳтиром рамзи сифатида ўзбек тилида табрик йўллади.\n“Мен ўзбек тилини озгина бўлса-да ўрганганимдан хурсандман. Умид қиламанки, ўзбек тилининг аҳамияти ўсиб боради. Мен барчани ўзбеклар билан дўстлашмоқ учун ўзбек тилини ўрганишга, шунингдек, ўзбек маданияти ва урф-одатларини яхшироқ англамоқ учун ўзбек тилидаги китобларни ўқишга чақираман”, – деди элчи Дэниел Розенблюм ўз қутловида.\nДипломат табригини ҳассос шоир Ҳамид Олимжоннинг “Ўзбекистон” шеъридан қуйидаги парча билан якунлаган:\n“Ўхшаши йўқ бу гўзал бўстон,\nДостонларда битган гулистон –\nЎзбекистон дея аталур,\nУни севиб эл тилга олур”.\nЭслатиб ўтамиз, Дэниел Розенблюм АҚШнинг Ўзбекистондаги элчиси сифатида 2019 йил 9 май куни қасамёдга келтирилган. У юртимиздаги дипломатик фаолиятининг илк паллалариданоқ она тилимизга ҳурмат кўрсатиб, байрамларда ўзбек тилида қутлов йўлламоқда, айрим тадбирларда ўзбек тилида нутқ сўзламоқда.\nНуфузли Йель ҳамда Жон Ҳопкинс университетларини тамомлаган Д.Розенблюм Жанубий ва Марказий Осиё минтақалари бўйича билимдон дипломат сифатида тилга тушган.


Ҳалима опани эслаб… – Jurnalist\nҲалима опани эслаб…\nR S2020-07-15T06:14:50+05:0015 Iyul, 2020|Умумий янгиликлар, Ҳафта мақоласи|\nКундан-кунга бўлдим унга зор,\nҚолди кўнглим гиргаларида.\nЭнди онам ҳасратлари бор\nЭнди ёшим улғайган сайин,\nНолам узун кўнглим қаърида.\nОнам ивиб ўтиргандайин\nМени, аввало, устоз шоира Ҳалима Худойбердиева билан қадрдон Боёвут боғлайди. Бир заминнинг фарзандимиз. Балки, шундандир ёзганлари менда ўзгача яқин, ўқиганда руҳимга тез сингади, хотирамда муҳрланади…\nТалабалик давримда Тошкентда таҳсил оладиган боёвутлик дўстларимиз билан Ҳалима опанинг уйига кўп борганмиз. Ўғли Улуғбек билан қадрдон эдик. Шунинг учун опанинг хонадонида кўп тадбирлар уюштирардик. Ўйнаб-кулиб давраларни қиздирсак, опадан рағбатлар эшитардик. “Жуда маҳоратлисан-да, Толиб”, “Э ёниб кетдинг, ёнасан, ёндирасан-да, Толиб ” дерди боёвутча оҳангда. Опанинг сўзлари ҳозир ҳам қулоғим остида жаранглаб туради…\nҲар гал опа янги китоби чоп этилганида менга ҳам илинарди. Бир китобнинг ичига “Боёвутнинг шамоллари эсадими ҳалиям, Жоним укам, эслаб кўнглинг ўсадими ҳалиям” деб дастхат ҳам ёзиб берган эди. Бу мисрада ҳалиям боёвутликмисан, ёки тошкентлик бўлиб кетдингми, деган ҳазил аралаш кесатиқ борлигини ҳам сезаман…\nҲалима опа катта шоира, шу билан бирга чиройли сабр эгаси ҳам эди. Давр тақозоси билан опага маълум бир чекловлар қўйилди. Ҳатто газета ва журналларда ижод маҳсули тугул, номлари ҳам қайд этилмади. Бу оилага яқин киши бўлганим учун ўша вазиятларни яхши биламан. Ўша вақтларда Ҳалима опага кўплаб мамлакатлардан сиёсий бошпана бериш таклифлари келган. Аммо опа бирорта таклифни қабул қилмади. Хорижлик журналистлар опанинг ҳолати ва у учраган тазйиқлар ҳақида билишга интилиб, интервью олишга ҳаракат қилган. Аммо опа шунда ҳам юртга қарши бирор бир сўз демади. Сабр қилди…\nДард келса кетма кет келади, дейишади. Ҳалима опанинг бошига тушган ташвишларга Алпомишдек ўғли Умиднинг тўсатдан вафот этгани ҳам оғир дард бўлиб қўшилди. Умид онасидек бағрикенг, меҳрибон эди. Афсус, тақдирига эрта кетиш битилган экан… Қолган фарзандлари – Моҳигул, Камола, Улуғбек ва Мирзағолибларнинг умри узоқ бўлсин, дейман.\nОпанинг шеъриятига таъриф бериш керак бўлса, мен ҳеч иккиланмасдан ўзбек шериятида Нодирабегим қатори турадиган шоира, дея баҳолаган бўлардим. Опанинг катта ютуғи бор, у ҳам бўлса шеърим қўшиқ бўлади, деган илинжда, машҳурлик пайида ёзмасди. Аммо кўплаб шеърларини манаман деган ўзбек ҳофизлари ижро этган. Ҳали ҳам санъаткорлар опанинг шеъриятига мурожаат қилиб келмоқда.\nҲалима Худойбердиева адабиётни қанча яхши тушунса, санъатни ҳам шунча билар, қадрларди. Ўзлари “Тановар”га шу қадар чиройли рақсга тушардики, таниқли раққоса Малика Эргашева билан бемалол солиштириш мумкин эди. Санъатга, адабиётга яқин бўлгани учун ҳам кўнгли тоза, пок эди. Энг муҳими, бу тор дунёда бағрикенг ва кечиримли инсон бўлиб яшади.\nҲалима опа билан бўлган ўзаро суҳбатларда ҳали сизнинг номингизда мактаблар очилади, танловлар ўтказилади, мукофотлар таъсис этилади, дердик. Мана шу замонлар келди. Муҳтарам Президентимиз томонидан ўзбек шоирасига берилган эътибор, у киши номидаги ижод мактабининг очилиши оқилона иш бўлди. Илоҳим, Ҳалима опанинг руҳлари шод бўлсин.\nМақола Ўзбекистон ахборот агентлигининг (УзА) расмий сайтидан олинди.


Ўзбекистон-Катта қамоқхона! « Ўзбекистон Халқ Ҳаракати\n06 September 2013 - 10:42\nРеволюция тушунчаси хох у рангли бўлсин, хох у қонли, бугунги ўзбекистон халқи хаёт тушунчаси мантиқига умуман тўғри келмайди. Чунки ўзбек халқи бугунги кунга келиб сиёсатдан жуда узоқлашиб кетган. Улар ўз кунини бир амаллаб кечириш ва бугунги ҳаёти қандай тинч ўтса экан деб қайғуради. Халқ катта қўрқув ва вахима остида қолиб кетган. Бунга сабаб: амалдорларнинг пасткашликлари, хақсизлик, ва порахўрликнинг кучайиб кетганлигидадир.\nМустақиллик даврида ўзгармай келаётган хукумат мақсад ва ғоялари халқни батомом ўзига бўйнсундириш вазифасини бажариб келмоқда. Халқ сиёсат билан шуғулланиш у ёқда турсин, бу хақда очиқ музокара олиб боришдан хам қўрқади. Уларда шундай тушунча пайдо бўлганки, бу хавфли, бу хақда умуман гапириш мумкин эмас деган тушунча билан яшамоқда халқ бугунги кунда. Демак халқда ўзига хурмат ва ишонч умуман йўқотилган. Тузум бошқаруви: хар бир амалдор албатта хавфсизлик хизмати жосуси, хар бир амалдор ўз қўли остидаги хизматчининг бутун шахсий ва оилавий хаётига хўжайинлик қилади, эркинлик бермаслик учун, Хуқуқ- тартибот органлари: милиция, МХХ, ва прокуратура фақат тузум ва хокимият тепасидагиларни химоя қилади, ОАВ катта цензура остида қолган ва уларда хеч қандай эркинлик йўқ. Мамлакат катта бир қамоқхона-ю, унда ахоли қийноқлар азобида қолиб кетган ва ўз нафасидан хам қўрқади.\nРепрессия машинаси барча интеллигенцияни, покликни ва ақл – идрокни, ва миллий ғурурни аллақачон янчиб ташлашга эришган.\nМамлакат ичкарисида бугунги кунда ватан мухаббати ва халқ равнақи билан жўшиб яшаётган етакчи йўқ. Халқ уни хақиқатда қайғурадиган , унга ишонса бўладиган етакчиси йўқлиги сабабли жуда катта қўрқув ва иродасизлик холатига тушуб қолган.\nБугунги ёшлар билимсиз ва итоаткор бўлиб, ёлғон тушунчалар ва ваъдалар ичида қолиб кетишган. Бу ёшларнинг маъновий тарбияси ва билими жуда заифдир.\nМустақиллик бошиданоқ асосий миллий ғоя: лаганбардорлик нохақлик ва хуқуқсизлик асосида қурилган бўлиб, бу халқ ўз қадр-қимматини тушунмаслиги учун олиб борилган кураш демакдир. Демак хукумат хар доим халққа қарши курашиб келмоқда ва бу курашда у жуда катта тажрибага эгадир. Халққа бугун мамлакатда катта ўзгариш қилиш керак деган тушунчани сингдириш жуда қийин масала. Чунки кейинги ўн йилликларда уларнинг онгида: лаганбардорлик, пасткашлик , порахўрлик ва бир- бирига ишонмаслик каби тушунчалар ўтириб қолган. Ким бу тушунчалардан узоқ бўлса ёки қабул қила олмаса, у одам албатта ёки турмага ташланади хар хил ёлғон бўхтонлар билан, ёки мамлакатдан бадарға қилинади.\nМиллий ғурур ва халқ жипслигигина рангли револцияни амалга ошириш омили бўлиши мумкин. Бизнинг мамлакатимизда хокимият ва хукумат халқдан жуда ажралиб кетган, халқ эса диктатура тузуми остида эзилиб келмоқда. Шундай шароитда Ўзбекистонда рангли революцияни амалга ошириш мумкинми? Менимча йўқ. Бу навбатдаги халқ қирилишига ва диктатура тузумининг янада кучайиши ва катта хажмдаги репрессиянинг хукумат томонидан амалга оширилишига олиб келади. Догма теорияларни тажриба қилиш бугун халқ учун жуда хавфли!!\n5 Сентябрь 2013 йил


Рашт амалиётлари ниҳоясига етаяптими?\n09 декабр 2021, Тошкент вақти: 09:23\nГувоҳларга кўра, Раштда ҳукумат аскарлари ҳали ҳам кўп.\nИкки ойлик танаффусдан сўнг Рашт водийсида телефон алоқаси қайта тикланди. Мустақил таҳлилчилар бунинг водийда вазият барқарорлаша бошлаганидан дарак эканини айтмоқдалар.\nРоса икки ой ташқи дунёдан узилиб қолган раштликлар янги ҳафта бошидан бу муаммо ортда қолганидан суюнишмоқда.\nРоссиядаги муҳожир ўғиллари билан ўтган икки ой бадалида ҳар куни суҳбатлашиб туришдан мосуво бўлган раштлик Гулбаҳор хола улардан биридир.\n- Раштда бўлган ўша урушлардан кейин телефонларни ўчириб қўйишганда роса хафа бўлгандим. Худога шукур, мана бугун яна қайта ишга туширилди телефонлар, жуда хурсандман, дейди Гулбаҳор хола.\nСуҳбатдош Россиядаги ўғилларининг овозини эшитиш учун Раштдан Душанбегача бўлган қарийб бир кунлик йўлни босиб, ҳар икки ҳафтада марказга қатнаганини айтди.\nАйни пайтда Рашт водийсида ўз мижозларига эга бўлган “Вавилон”, “МЛТ”, “Тожик телеком” ширкатлари ҳам бу ҳудуд билан алоқа тиклангани ҳақидаги хабарни тасдиқлашди.\nЭслатиб ўтамиз, Рашт водийси билан телефон алоқаси шу йил 19 сентябрида водийнинг Камароб дарасида Тожикистон Мудофаа вазирлиги карвони пистирмадан ҳужумга учрагани ва бунинг ортидан ҳукумат кучларининг ноқонуний қуролланган гуруҳларни йўқ қилиш бўйича бошлаб юборган махсус амалиёти ортидан узилиб қолган эди.\nАммо ўтган шу вақт ичида тожик расмийлари бу узилишнинг сабабларини техник носозликлар билан изоҳлаб келдилар.\n- Бунга техник носозликлар сабаб бўлган эди. Марказда телефон алоқаларидаги техник носозликларни тузатиш билан шуғулланадиган давлат унитар корхонаси фаолият кўрсатади. Қайсидир бир ширкат сўрови билан Рашт водийсидаги ўшандай носозликларни тузатиш вақтида қандайдир хатоликка йўл қўйишгани учун ускуналар ишдан чиққан эди. Мана ўша ускуналар янгилангани ортидан алоқа қайта тикланди, дея билдирди Тожикистон Транспорт ва коммуникация вазири Олим Бобоев.\nБироқ Тожикистон уяли алоқа операторлар уюшмаси раиси Ғофуржон Эркаев 23 ноябр куни мухбирингиз билан суҳбатда Рашт билан телефон алоқалари “юқори”нинг буйруғи билан узиб қўйилганини ва водийда вазият барқарорлашгач, алоқа тикланиши мумкинлигини билдирган эди.\nАснода Тожикистон Мудофаа вазирлигининг исми ошкор қилинмаслигини сўраган бир зобити ҳам бу айтилганларни тасдиқлар экан, ҳукумат кучларининг Рашт водийсидаги жангариларни йўқ қилиш амалиётларига халақит бермаслик учун ҳам телефон алоқалари узиб қўйилганини маълум қилди.\nУнга кўра, бугунги кунда Раштдаги амалиётларнинг ҳукумат фойдасига якунланаётганининг бир сабаби ҳам бу водийда телефонларнинг ўчириб қўйилганида экан.\nАввалроқ суҳбатлашганимиз Гулбаҳор хола Раштда ҳукумат аскарлари ҳали ҳам кўп бўлишига қарамай, водийда тинчлик ҳукм сураётганини ва одамлар эмин-эркин ишга, бозор-ўчарга чиқиб турганини айтди.\nТожикистон Ички ишлар вазирлиги расмийси Маҳмудулло Асадуллоев эса Рашт амалиётлари ҳали ҳам давом этаётганини ва мулла Абдулло ҳамда Али Бедакий гуруҳлари тўла таслим бўлгач, амалиёт тугагани ҳақида расман билдирилишини маълум қилди.\nТожикистон Ички ишлар расмийси амалиёт натижалари ва унда ҳар икки томондан кўрилган талафотлар ҳақида расмий ахборот тарқатилиши ҳам кўзда тутилганини қўшимча қилди.\nАснода мустақил таҳлилчилар Рашт водийсида телефон алоқаларининг қайта тикланиши бу ҳудудда вазият барқарорлашаётганидан дарак эканини айтмоқдалар.\nГарчи Тожикистондаги уяли алоқа ширкатлари каттагина водий билан алоқалар узилиб қолгани ортидан кўрилган иқтисодий зарарларни ошкор қилмаётган эсалар-да, “Билайн” ширкатидан бир масъул ўзаро суҳбатда ўтган икки ойлик танаффусда зарар ўнлаб миллион сомонийни ташкил қилганини билдирди.


Айрим тахминларга кўра¸ Ўзбекистондаги UzGazOil ëнилғи шаҳобчалари яқин келажакда Лукойл номи билан иш бошлаши мумкин.\nБу хабарни Озодликка ширкатга яқин манба йўллади. Айни пайтда¸ Ўзбекистондаги аксар даромадли соҳаларни ўз монополиясига айлантирган "Зеромакс" ширкатининг Тошкент ва Москва ҳукуматлари ўртасида бўлиб олингани хабари ҳам пайдо бўлди.\n“Зеромакс” расман тугатилди", дея маълум қилди Озодлик билан суҳбатда ширкатга яқин бўлган манба.\nЎтган жума куни, ширкат раҳбарияти ишда қолаётган саноқли ходимларни ишдан бўшатди ва “Зеромакс” ўрнига бошқа ширкат ташкил этилса, уларнинг баъзилари қайтадан ишга олинишини ваъда қилди, деди суҳбатдошимиз.\nУнинг айтишича, май ойи бошида Тошкент шаҳар Хўжалик суди қарорига кўра ҳибсга олинган “Зеромакс”га тегишли ҳисоб рақамлари ва мулкларни давлат тасарруфига ўтказиш қарори ҳозирча қабул қилинмаган.\nҲозирда “Зеромакс” идорасида телефонга жавоб берадиган бир-иккита котибалар қолган холос, деди яна суҳбатдошимиз.\nШиркатга қарашли телефон рақамларига қўнғироқ қилганимизда, гўшакни кўтарган котиба, “барча ходимлар, матбуот хизмати ҳам, раҳбарият ҳам, таътилга чиқиб кетган”, дея гўшакни қўйиб қўйди.\nПрезидент Каримовнинг тўнғич қизи Гулнора Каримова назорат қилиши айтиладиган “Зеромакс” Швейцарияда рўйxатдан ўтган ва расман бу мамлакатга қарашли ширкат ҳисобланади. Асосий фаолиятини Ўзбекистонда амалга оширган бўлса-да, ширкат ҳуқуқларини хорижий адвокатлик фирмалари ҳимоя қилган. Улардан бири Лондондаги “White & Case” адвокатлик фирмаси вакили Швейцарияда рўйхатдан ўтган мижозининг Ўзбекистонда йўқ қилинишига оид ҳолатни изоҳсиз қолдирди.\n- Кечирасизу, бу масалани сиз билан муҳокама қилишга тайёр эмасмиз, дея гапни қисқа қилди “White & Case” адвокатлик фирмасининг ўзини таништирмаган ходими.\nЎзбекистонлик ҳуқуқшунос Руҳиддин Комилов “Зеромакс” ширкати Ўзбекистонда фаолият олиб бориб, мамлакат қонунларини бузган бўлса, унга нисбатан кўрилаётган ҳозирги чораларнинг қонун доирасидан чиқмаслигини айтади.\n- Барча хорижий компаниялар¸ жумладан "Зеромакс" бўладими ëки ундан каттакон компания бўладими¸ мажбур бизнинг қонун-қоидаларимизга бўйсунишга¸ бажаришга ҳамда шу қонун-қоидаларга асосан жавоб беришга. Улар қайси мамлакатнинг хорижий компанияси бўлишидан қатъий назар¸ бизнинг чегарамиздан кириб келгандан кейин юридик тааллуқлилиги¸ юридик жавобгарлиги бизнинг мамлакат бўйича бўлади. Агарда қонунбузарлик ҳолатлари бўлса¸ хорижий компания бўладими¸ маҳаллий бўладими молиявий чоралар қўлланилиши аниқ. Бу қонун устувор мамлакатдада. Битта бизларда эмас бутун дунëда шу нарса мавжуд. Бу табиий ҳол. "Зеромакс" бўладими "Максзеро" бўладими фарқи йўқ. Суднинг қарори бўлса¸ демак қанақадир зиëнлар мавжуд. Ўша зиëнларни қоплаш учун унинг мол-мулклари мусодара қилинаяпти. "Парвина банк"да бўлаëтган иш шунга бўлаяпти назаримда¸ дейди ҳуқуқшунос.\nГерманиялик тадбиркор Андреас Альбреҳт Швейцарияда рўйхатдан ўтган фирманинг эгаси. Унинг айтишича, “Зеромакс” ширкатининг хўжайинлари Ўзбекистон фуқаролари бўлиб, унинг фаолияти Ўзбекистонда ширкатнинг шўъба корхоналари орқали амалга оширилган бўлса, Швейцария ҳукумати бу ширкатни ҳимоя қилиш ва бу ишга аралашишдан манфаатдор эмас.\n- Ўзбекистондаги шўъба корхоналар Ўзбекистон қонунчилиги доирасида амал қилади ва Ўзбекистон ҳукумати уларга нисбатан истаган чораларни кўриши мумкин. Чоралар қонун доирасида бўладими, йўқми бу бошқа масала. Лекин Ўзбекистон ҳукумати “Зеромакс”га тегишли шўъба корхоналар қонунни бузган, деб топса, ширкатнинг ҳисоб рақамлари ва мулкларини ҳибсга олиши мумкин. Албатта, улар буни қонун билан исботлашлари лозим, лекин президент Ислом Каримов ўзи истаган қонунларни чиқариши инобатга олинса, ширкатга нисбатан жазо чораларини қўллашда муаммолар пайдо бўлмайди. Агар Ўзбекистон фуқаролари Швейцарияда рўйхатдан ўтган ширкатга тегишли шўъба корхоналар орқали Ўзбекистонда фаолият олиб бориб, муаммоларга дуч келган бўлса, Швецария ҳукуматининг бу ишга аралашиб, ўзга мамлакат фуқаролари манфаатларини ҳимоя қилишини ҳам тасаввур қила олмайман, дейди немис тадбиркори.\nАйни пайтда, www.uznews.net агентлиги “Зеромакс” ширкати акцияларининг давлатга қарашили “Ўзбекнефтегаз” ва Россиянинг “Лукойл” ширкатига сотилган бўлиши мумкинлигини хабар қилди. Агентликка бу ҳақда “Ўзбекнефтегаз” ширкатидаги манба маълум қилган. Бу савдода “Ўзбекнефтегаз”га “Зеромакс” активларининг 51 фоизи, “Лукойл” ширкатига эса 49 фоизи теккан.\n“Ўзбекнефтегаз”даги манбага таяниб хабар қилган www.uznews.net агентлигига кўра, “Зеромакс”ни сотиш қарори Гулнора Каримованинг ўзи томонидан қабул қилинган.\nҲозирча бу маълумотлар тасдиқлангани йўқ¸ айни пайтда бизнес олди-бердилари енг учида битказиладиган Ўзбекистонда бу маълумотнинг расмий тасдиғини топиши ҳам даргумон.\n“Лукойл” ширкати матбуот вакили Геннадий Красовский Озодлик радиосининг бу ҳақдаги саволини изоҳлашни истамади.\n- Знаете¸ я это не комментирую¸ дея гапни қисқа қилди “Лукойл” вакили.\nАгар “Зеромакс”нинг “Ўзбекнефтегаз” ва “Лукойл” ўртасида тақсимлаб берилганига оид маълумот рост бўлиб чиқса, Россия Бош вазирининг биринчи ўринбосари Сергей Иванов Тошкентга қилган сафари чоғида илгари сурган Ўзбекистон билан Россия ўртасидаги газ ва нефт олди-сотдисида воситачилардан қутилиш таклифи қабул қилинганини англатиши мумкин.\n“Биз ўртада турувчи фирибгар воситачилардан қутилиш тарафдоримиз”, деган эди март ойида Тошкентда Бош вазир Шавкат Мирзиëев билан учрашувдан сўнг Россия мулозими.\nИванов айни сафари чоғида шунингдек, Россиянинг "Лукойл" ширкати Ўзбекистондаги газ конларини ўзлаштириш лойиҳаларига 450 миллион АҚШ доллари миқдорида сармоя ётқизишини ҳам эълон қилган эди.


Давр ўқитувчисига муносиб рағбат\nЎқитувчи обрўси сўнгги пайтларда ижтимоий тармоқларда энг кўп муҳокама қилинаётган мавзулардан бирига айланди. Жамиятда педагог нуфузини қайтадан жозибадор қилиш – муаллим мақомини ошириш омилларидан бири эканини таъкидлаган Президент Нурсултан Назарбаев жорий йилги Мактубида улар меҳнатини муносиб рағбатлантириш масаласини олға сурди.\nЧунончи, Элбошимиз мактабгача таълим соҳасини тубдан яхшилаш зарурлигини таъкидлади. Дарҳақиқат, фикрлаш асослари, ақлий ва ижодий қобилият, янги кўникмалар айнан эрта болаликда шаклланади. «Таълим ишида 4К моделига: креативлик, танқидий фикрлаш, коммуникабеллик ва жамоада ишлай билишга алоҳида эътибор қаратилмоқда. Ушбу соҳада малакавий талабларни, ўқитиш услуби, тарбиячилар ва болалар боғчасидаги ходимларнинг меҳнатига ҳақ тўлаш тизимини қайтадан кўриб чиқиш лозим. Таълим ва фан вазирлиги ҳокимликлар билан биргаликда бу йил тегишли “Йўл харитаси”ни ишлаб чиқиши керак», деди Давлатимиз раҳбари “Қозоғистонликлар фаровонлигининг ўсиши: даромад ва турмуш сифатини ошириш” Мактубида.\nБугунги шиддаткор давримиз, мислсиз ислоҳотлар, янгиланишлар ўқитувчи-педагоглар зиммасига улкан ва залворли масъулиятни юкламоқда: ўқитувчидан ҳар томонлама етуклик, ғайрат-шижоат ва юксак касбий маҳорат талаб этилаётгани ҳам сир эмас. Шунинг учун ёш авлод тарбияси йўлида тинмай изланаётган, тунларни тонгларга улаб, меҳнат қилаётган устозлар бундай шарафли вазифани бажаришда янги давр руҳи билан ҳамнафас бўлиб, Устоз деган шарафли номни оқлаб келишмоқда.\nТаълим тизими ҳам, ўқитувчи обрўси ҳам турли мамлакатларда турлича. Масалан, Бразилияда бир устозга 32 ўқувчи тўғри келса, Португалияда у 7 нафар ўқувчига сабоқ беради. Хитойда ўқитувчилар жуда юксак ҳурматга сазовордирлар. Тажрибага бой устозлар эса Италияда: ўқитувчининг ўртача ёши – 49. Германияда ҳафтасига 25 соат дарс берадиган мактаб ўқитувчисининг ўртача ойлик маоши 3990 доллар (1, 473 млн. тенге), Бунга қўшимча уларга яна давлат хизматчиси мақоми берилади. Бу эса – солиқнинг камайиши ҳамда пенсиянинг юқори бўлиши деганидир. Бу давлатдаги олий ўқув юртларида уюшган жиноятчилик мутлақо йўқ: ҳатто ўқитувчига гул бериш ҳам ман этилган.\nИсроилда ҳафтасига 25 соат дарс ўтадиган ўқитувчининг маоши 1000 доллар (370 минг тенге). Бу ерда ёшроқ ўқитувчилар кўпроқ маош олишлари учун 40 соатдан сабоқ беришади. Ўқитувчилар учун имтиёзлар кўзланган: ҳар олти йилда 12 ой тўловли дам олишлари мумкин.\nТуркияда ҳам педагоглар ҳурмати баланд. Ота-оналар болаларини мактабга бераётганда: “У бутунлай сизнинг ихтиёрингизда”, деб топширишади, ўқитувчилар билан яқин алоқада бўлишга ҳаракат қилишади. Уларнинг ўртача ойлик маоши 1000 доллар. Шунингдек, уларга жамоат транспортида юришда 50 фоиз имтиёз берилади.\nҚозоғистонда эса ўқитувчиларнинг ўртача ойлик маоши 99 минг тенге. Улар ҳам ўз обрў-эътиборларига эга. Бинобарин, шуни ҳам таъкидлаш жоизки, ўқитувчи меҳнатини муносиб рағбатлантириш, уларга қўшимча имтиёзлар бериш касб нуфузи юксалишига хизмат қилади.\nОзода ХОЛМЕТОВА, нафақадаги устоз:\n– Илгари мактаб ўқитувчиларига қатор имтиёзлар бериларди. Чунончи, 100 кВт.гача электр энергиясидан бепул фойдаланардик, газ истеъмоли учун 50 фоиз, мол-мулк солиғидан 50 фоиз имтиёз бор эди. Бундан ташқари, эҳтиёжманд ўқитувчиларга уй-жой қуриш учун ер майдонлари ажратиларди. Кўп хизмат қилган (меҳнати сингган) устозларга санаторийларга йўлланмалар бериларди. Фикримча, шунга ўхшаш имтиёзларни яна тиклаш керак. Меҳнат стажи етарли бўлган ўқитувчи аёлларимизга 50 ёшдан пенсияга чиқиш масаласи ҳам кўрилса, айни муддао бўларди.\n“Ўрта таълим тизимида асосий услублар белгиланган, айни пайтда уларнинг ижросига жиддийроқ эътибор қаратиш мақсадга мувофиқдир. Назарбаев заковат мактабларининг ўқитиш тизими ва услубияти давлат мактаблари учун ягона андаза бўлиши зарур. Бу мактаб билимини ислоҳ қилишнинг сўнгги босқичи бўлади. Таълим сифатини баҳолаш тизими халқаро андазаларга асосланиши даркор. Ўрта мактабларнинг ўзида болаларни қобилиятига қараб, талаб кучли ихтисосларга ундаш, касбий ташҳис юритиш муҳимдир. Бу ўқитишнинг алоҳида йўналишини ишлаб чиқиш ҳамда ўқувчи билан муаллимнинг ўқув мажбуриятини озайтиришга имкон беради”. Элбоши белгилаган бу вазифалар ҳам давр талабларидан келиб чиққан.\nҲукмдор Искандар Зулқарнайндан:\n– Ҳазрат, нега устозингизга отангиздан ҳам кўп таъзим қиласиз? – деб сўрашибди.\nУ киши: Устозим шунга муносибдур. Чунки отам мени руҳлар оламидан ерга тушишимга сабаб бўлган. Устозим эса яна ўша олиймаконга қайтишимга сабаб бўлади, – деб жавоб берган экан.\n“Болалар хавфсизлигининг муҳимлигини инобатга олган ҳолда барча мактаблар ва болалар боғчаларини видеоназорат тизими билан таъминлашни, мактаб руҳшуносларининг фаолиятини кучайтиришни ва бошқа изчил чораларни амалга оширишни топшираман. Таълимнинг оммабоплигини ошириш мақсадларида ўқувчиларга ўрин етишмайдиган, мактабларнинг 3 сменада ўқитиши ва ҳалокатли аҳволига оид муаммолар ҳал этилмай келаётган минтақалар учун Ҳукуматга 2019-2021 йилларга мўлжалланган бюджетдан қўшимча 50 млрд. тенге қараштиришни топшираман”, деганди Элбошимиз.\nДавлатимиз раҳбарининг бу сўзларида ҳам ўзининг билим ва тажрибаси, истеъдод ва маҳорати, инсоний фазилатларини, кўз нури ва қалб қўри, бутун борлиғини аямасдан, маърифат йўлида беминнат хизмат қилаётган устозларимизга ғамхўрликнинг яна бир ифодасини кўриш мумкин. Келаси йили тайёрланадиган “Педагог мақоми тўғрисида” Қонуни эса ўқитувчилар ва мактабгача муассасалар ходимлари учун барча қулайликларни кўзда тутган ҳолда уларнинг мажбуриятини озайтиради, ўринсиз текширувлар ва уларга хос бўлмаган юмушлардан қутқаришга хизмат қилади ва давр ўқитувчиси энди муносиб рағбатлантирилади, деб ўйлайман.\nСурат: marifat.uz сайтидан олинди.\nМ. АБДУРАИМОВА, 2018-11-08, 09:43 327


Ўзбекистонда қорағат (смородина) йиғим-терими фаол паллага кирди ва нархлар кескин пасаймоқда • EastFruit\nБош саҳифа › Янгиликлар › Ўзбекистонда қорағат (смородина) йиғим-терими фаол паллага кирди ва нархлар кескин пасаймоқда\nЎзбекистонда қорағат (смородина) йиғим-терими фаол паллага кирди ва нархлар кескин пасаймоқда\nМуаллиф: EastFruit 16 Июн 22 15 Июн 22 042\nЎзбекистон пойтахти супермаркетларида уч ҳафта аввал қизил қорағат (смородина)нинг янги ҳосили сотувга чиққан эди ва ўтган вақт ичида ушбу маҳсулотнинг чакана нархлари 2 баробар арзонлашди, дея қайд этмоқда EastFruit экспертлари.\n2022 йилнинг 25 май куни Korzinka.uz тармоғи пойтахт супермаркетларида мавсумнинг навбатдаги янгиликлари, жумладан, қизил қорағатнинг янги ҳосили сотувга чиққанини эълон қилди. Ушбу маҳсулот ўртача оғирлиги 250 граммли қадоқда 27 990 сўмдан, яъни, 1 кг учун 112 000 сўмдан сотилди.\n2022 йилнинг 14 июнь ҳолатига кўра, ушбу маҳсулотнинг чакана нархи мазкур тармоқ дўконларида худди шундай 250 граммли қадоқ учун 13 990 сўмни, яъни, 1 кг учун 56 000 сўмни ташкил этди. Бошқача айтганда, қорағат супермаркетлар пештахталарида пайдо бўлганидан бери сўнгги уч ҳафта ичида чакана нархлар 2 баробар – 112 000 сўмдан 56 000 сўмгача арзонлашган.\nШунингдек ўқинг: Ўзбекистонда икки ҳафта ичида шафтоли ва нектарин нархи уч баробар пасайди\nЎтган ҳафта Ўзбекистон бозорларида ўтган йил билан бир вақтда ва тахминан ўтган йилги нархларда қизил ва қора қорағатнинг биринчи улгуржи партиялари пайдо бўлди. EastFruitнинг нархлар мониторинги маълумотларига кўра, 2022 йил 10 июнь ҳолатига кўра, қизил қорағатнинг ўртача улгуржи нархи 40 000 сўм/кг бўлган бўлса, 2021 йилнинг шу санасида ушбу маҳсулотнинг ўртача улгуржи нархи 38 000 сўм/кг эди.\n2022 йилнинг 10 июнь ҳолатига кўра, Ўзбекистонда қора қорағатнинг ўртача улгуржи нархи 35 000 сўм/кг ни ташкил этди, 2021 йилнинг айни санасида эса ушбу маҳсулотнинг ўртача улгуржи нархи 38 минг сўм/кг эди.\nУлгуржи нархларнинг ўтган йилги динамикасига эътибор қаратадиган бўлсак, 2021 йил июнь ойининг биринчи ўн кунлигидан июль ойи охиригача, яъни, бир ярим ойдан сал кўпроқ вақт ичида қизил қорағатнинг ўртача улгуржи нархлари 2,7 баробар, қора қорағат нархи эса 2 баробар пасайган. Агар ушбу маҳсулот улгуржи нархларининг ўтган йилги динамикаси жорий мавсумда ҳам такрорланса, келгуси бир ярим ой ичида нархлар 2-2,5 баробар пасайиши мумкин.\nқизил қорағатқора смородинанархларЎзбекистон


АҚШдаги озиқ-овқат савдоси гигантларидан бири “Wal-Mart” молиявий бўҳрондан энг кам талафот билан чиққан ширкатлардан бири бўлиб ҳисобланади.\n“Fortune” журналининг АҚШдаги 500 компания аҳволига доир ҳар йили эълон қилиб борадиган ҳисоботда айтилишича, мамлакатдаги энг нуфузли компаниялар даромади 85 фоизга қадар қисқарган. Бу эса ушбу журнал компаниялар рейтингини ўтказиб келаётган 1955 йилдан буён кузатилган энг йирик инқироздир. Журналнинг ҳар йили эълон қилиб борадиган бу рўйхатига "АҚШ иқтисоди барометри" деб ном беришган.\nЖурналнинг 2008 йилги рўйхати тузилганидан сўнг бу йил АҚШ иқтисоди учун энг оғир йил бўлди, деб келинган хулоса эса мамлакат иқтисодчилари учун янгилик бўлмади.\nЖурналга кўра, 2008 йилда компанияларнинг даромадлари 2007 йилдаги 645 миллиард АҚШ долларидан 99 миллиард долларга тушиб қолган.\nКатта пул йўқотган компаниялар орасида биринчи ўринда Америка халқаро гуруҳи турибди. Бу суғурта компанияси АҚШ корпорациялари тарихида муқаддам учрамаган даражада йирик маблағ йўқотди ва уни қутқариш учун АҚШ давлати жуда катта маблағ ажратди.\nАҚШнинг катта пул йўқотган компаниялари сафида Америка халқаро гуруҳидан кейинги ўринда “Fannie Mae”, “Freddie Mac” компаниялари келтирилган. Бу компаниялар биргаликда ўз вақтида АҚШдаги умумий ипотека кредитларининг деярли ярмини кафолатлаган эди.\nКейинги ўриндаги компаниялар эса "General Motors” ва “CitiGroup”дир.\nЙирик молиявий компанияларнинг йўқотишлари ортидан даромади куйиб кетган компанияларининг навбатдаги гуруҳи ҳам пайдо бўлди.\nБулар эса қурилиш, саёҳат, автомобил, электроника ҳамда рўзғор буюмлари савдоси билан шуғулланадиган фирмалардир. Яъни, соддароқ қилиб айтганда, одамлар ҳозир харид қилишни кечиктираётган буюмлар савдоси билан шуғулланадиган фирмаларнинг бозори касод бўлди.\nЛондондаги Олий Бизнес мактаби профессори Крис Хигсон фикрича, бу ҳолат дунёдаги давлат ва ҳукумат расмийлари ўртасида имкон қадар оптимист бўлиш ундаш тенденцияси кучаяётгани сабабларини тушунишга ёрдам беради.\n- Бу психология ортида истеъмолчиларни ҳаракатлантираётган икки муҳим омил бор. Баъзи одамларда шунчаки пул йўқ. Яъни ишсиз қолган одамларда энди пул йўқ.\nЯна баъзи одамлар эса таваккал қилишдан чўчияпти. Уларда фалон миқдорда сут ёки янги костюмни харид қилиш учун пул бор. Аммо мавҳум вазият боис улар пулни тежайди. Ана шу мавҳумлик арий бошлаши билан одамлар яна пулларини сарф қилишни бошлайди, дейди лондонлик таҳлилчи.\nАйни пайда “Fortune” журнали рўйхатида 2008 йилни яхши якунлаган компаниялар ҳам қайд этилган. Жумладан, нефт гигантларидан бири бўлган “Exxon Mobile” компанияси ўз даромадини 20 фоизга оширган.\nБу компания ҳозир “Fortune” журналининг энг даромадли 500 талиги рўйхати аввалида турибди. Иккинчи ўринда эса молиявий бўҳрондан энг кам талофот билан чиққан озиқ-овқат савдоси гигантларидан бири “Wal-Mart”, учинчи ўринда эса нефт компанияси бўлган “Chevron” турибди.\n"Ёшлар Иттифоқи фестивали 2 соат кеч бошланди, зал совуқ, ташкилотчилар масъулиятсиз" (ВИДЕО)


Сергелида тирбандликни камайтириши кутилаётган йўлнинг биринчи қисми очилдиТошкентда, Чўпонота кўчасидан Қипчоқ кўчасигача 6 км масофада автомобил йўли қурилмоқда. Бу орқали Сергелини шаҳар маркази билан боғловчи асосий йўл – Янги Сергели кўчасидаги тирбандликларни камайтириш мақсад қилинган.\nТарихий Хадра майдони қайта тикланади\nТошкент шаҳридаги ҳар бир маҳаллага 10 миллиард сўмдан ажратилади - Шавкат Мирзиёев\n12:22Тошкент шаҳрида кўп квартирали уйларни иссиқлик билан таъминлаш учун 31 млрд сўм ажратилган\n2021-2021 йилги куз-қиш мавсумига тайёргарлик кўриш давомида Тошкент шаҳридаги 4та туман иссиқлик қувурлари янгиланган. Ўтган йилга қараганда 7 баробар кўпроқ иссиқлик қувурлари алмаштирилган.\n18:48ФВВ Қамчиқ довонида ҳаракатланувчи ҳайдовчиларга огоҳлантириш билан чиқди\nФавқулодда вазиятлар вазирлиги 6 октябрь куни кузатиладиган об-ҳаво шароити туфайли Қамчиқ довонида ҳаракатланувчи ҳайдовчиларни хавфсизлик чораларини кўришга чақирди.\n12:54Тошкентда юз берган ЙТҲ оқибатида велосипедчи ҳаётдан кўз юмди\nТошкент шаҳрининг Яшнобод туманида ўлим билан тугаган йўл-транспорт ҳодисаси содир бўлди. Бу ҳақда пойтахт ИИББ хабар қилди.\n08:07Тошкентда бир қатор автобусларнинг йўналиши ўзгарди\n“Тошкент-Чирчиқ-Хўжакент” тезюрар электр поездлар ҳаракатини ташкил этиш мақсадида, Паркент кўчасидан КҲАЙга ўтиш қисмида қурилиш-монтаж ишлари олиб борилади. Бу ҳақда “Тошшаҳартрансхизмат” матбуот хизмати хабар қилди.\n22:36“Қамчиқ” довонида қор ёғмоқда\n“Қамчиқ” довонида қор ёға бошлади. ЙҲХББ ҳайдовчиларни довондан ҳаракатланишда эҳтиёт бўлишга чақирди.\n14:10Чилонзорда кўп қаватли уйдаги газ портлаши бўйича қўшимча тафсилотлар берилди\nТошкент шаҳрининг Чилонзор туманидаги янги кўп қаватли уйдаги газ портлаши квартиралардан бирининг эгаси газ тизимига ўзбошимчалик билан улангани оқибатида рўй берган. «Ҳудудгазтаъминот» маълумотига кўра, ушбу кўп қаватли уй ҳали фойдаланишга топширилмаган бўлган.\n07:50Чилонзор туманидаги кўп қаватли уйлардан бирида газ портлади\nЖорий йилнинг 3 октябрь куни соат 22:13ларда Тошкент шаҳрининг Чилонзор тумани 7-кварталида жойлашган 59-уйда, бирламчи маълумотга кўра, газ-ҳаво аралашмасининг чақнаши содир бўлган.\n18:26Тошкентда Damas мактаб ўқувчиларини уриб юборди. Улардан бири вафот этди\nТошкент шаҳрида 20 ёшли ҳайдовчи Damas’да 4 нафар мактаб ўқувчисини уриб юборди.\n21:31Сотилган ва унутилган: Тошкентдаги Абдулла Қодирий боғидан қайғули репортаж\nШиддат билан бораётган қурилишлар шаҳарларимиз экологиясини танг аҳволга солиб қўйгани етмагандай, баъзи ҳолатларда илгари обод бўлган масканлар бугун абгор манзилларга айланишига сабаб бўлаётгани айни ҳақиқат. Бугун пойтахтдаги ана шундай масканлардан бирига саёҳат қиламиз.\n15:06Тошкент—Самарқанд—Тошкент йўналишида Afrosiyob поездининг қўшимча қатнови йўлга қўйилади\nЖорий йил 2-3 октябрь кунларида Тошкент—Самарқанд—Тошкент йўналишида Afrosiyob поездининг қўшимча қатнови йўлга қўйилади. Бу ҳақда «O‘ztemiryo‘lyo‘lovchi» АЖ хабар бермоқда.\n12:56«Бунёдкор» стадиони автотураргоҳида вояга етмаган қизлар ўртасида жанжал юз берди\nИжтимоий тармоқларда бир неча қизларнинг ўзаро жанжали акс этган видео тарқалди. Тошкент шаҳар ИИББ ўтказилган текширув натижаси бўйича расмий маълумот берди.\nФарзандликка олишни истисно қилувчи жиноятлар аниқ белгиланди\n23 октябр куни Ўзбекистонда кутилаётган об-ҳаво маълумоти\n«Менимча, биз бунга яқинлашяпмиз» - Путин «Толибон»ни тан олиш ҳақида


http://www.bukhari.uz/modules/mod_image_show_gk4/cache/Mufti 600 600gk-is-126.jpg\nhttp://www.bukhari.uz/modules/mod_image_show_gk4/cache/Zavod2 600 600gk-is-126.jpg\nhttp://www.bukhari.uz/modules/mod_image_show_gk4/cache/DSC_8897 600 600gk-is-126.jpg\nhttp://www.bukhari.uz/modules/mod_image_show_gk4/cache/DSC_8967 600 600gk-is-126.jpg\nhttp://www.bukhari.uz/modules/mod_image_show_gk4/cache/ 167 600 600gk-is-126.jpg\nhttp://www.bukhari.uz/modules/mod_image_show_gk4/cache/ 175 600 600gk-is-126.jpg\nhttp://www.bukhari.uz/modules/mod_image_show_gk4/cache/ 240 600 600gk-is-126.jpg\nhttp://www.bukhari.uz/modules/mod_image_show_gk4/cache/IMG_0418 600 600gk-is-126.jpg\nҚАРДОШ ДАВЛАТЛАР ЎРТАСИДАГИ ТАРИХИЙ МЕМОРАНДУМ\nИмом Бухорий меросининг Париждан Самарқандга сафари\nСамарқанд Ҳадис ва Калом илми мактабларида мусобақа ўтказилди\nДунё охират экинзоридир\nЎлим, фоний дунё ва абадий охират орасидаги кўприк бўлиб, дунё, охират экинзоримиздир. Кимда ким имтиҳон майдони бўлмиш дунёда яхши амалларни қилган бўлса, охиратдаги азобдан нажот топиб, Аллоҳ таоло солиҳ бандалари учун тайёрлаб қўйган жаннатига эришади.\nБарчамизга маълумки, масжид мусулмонлар учун ибодат маскани бўлиб, унда ягона Аллоҳ таолога ибодат қилинади, қалбан ва руҳан У зотга қурбат ҳосил қилинади. Шунинг учун ҳам, масжид – Аллоҳнинг уйи, деб эътиқод қилинади.\nБағрикенглик – дўстона муносабатларда акс этади\nУстозимиз Шайх Муҳамммад Содиқ раҳматуллоҳи алайҳ бир гал қадрдон биродарларидан, Қувайт вақф ишлари вазири Одил Фалоҳ билан учрашув ташкил қилдилар. Одил Фалоҳ мансабдор, тақволи киши бўлиши баробарида илмли одам экан.\nЕтимпарварлик – улуғ фазилат\nМАРҲУМ ҚАРЗИНИ КАФИЛЛИККА ОЛИШГА ОИД МАСАЛАЛАР\nИНСОН–ИМТИҲОН ДУНЁСИДА ТАЛАБАДИР


Эътироф: Қуръон мусобақаси юртдошларимиз нигоҳида\nКеча диёримизда бошланган Қуръони карим мусобақаси барча юртдошларимиз томонидан кўтаринки руҳ, хурсандчилик билан қарши олинди. Жиззах вилоятининг Зомин туманида бўлиб ўтган кечаги Қуръон байрамини кузатиб борган ҳамюртларимиз қалбларининг тубидаги самимий дил изҳорларини қуйидагича ифода этдилар.\nҒиёсиддин Ҳабибуллоҳ номли фойдаланувчи “Аллоҳ рози бўлсин Президентимиздан. Илоҳим Президентимизнинг бутун аждодларининг руҳларини шод қилсин. Авваламбор ўзларини ва барча яқинларини Аллоҳ паноҳида асрасин. Авлодларидан ҳам олиму фузалолар чиқсин. Омин”, деб ўз фикрларини баён қилган.\nУмму Сайфуллоҳ исмли мухлис “Ассалому алайкум. Бу улуғ ишларни бош ташаббускори муҳтарам Президентимиз соғ-омон бўлсинлар! Доимо бундай савоб ишларда бошу қош бўлсинлар!” дея ўз фикрларини қолдирган.\nАбдувалижон Ҳаким “Алҳамдулиллаҳ ҳали мусулмон умматига солиҳ ва солиҳа фарзандлар етиштириб берадиган қорияларимиз кўп экан” деган илиқ сўзларни битган.\n“Аллоҳ рози бўлсин, хурсандлигимнинг чек-чегараси йўқ” дея ўз хурсандчилигини намоён этган Амина Мамадалиева номли фойдаланувчи.\nЁқибжон Низомивич “Ассалому алайкум аҳли мўмин ва мўмина қорилар. Мана биз Корея давлатидан туриб кўриб турибмиз, Аллоҳга ҳамдлар бўлсин. Дуодамиз ҳаммаларингга ажр савоб, илмларимизни зиёда қилсин, омин” дея фикрини якунлаган.\nНурилло Сайдуллаев номли фойдаланувчи 80 ёшдаги оналари “Юртбошимизни умрлари узоқ бўлсин, дунё тургунча турсинлар” деб дуо қилаётганликларини айтиб ўтганлар.\nУлуғбек Ойбекович бошқа давлатдагилар кўрса ҳавас қилгудек Қуръон мусобақаси бўлаётганини айтиб ўтган: “Ташкил қилган Президентимизга мингдан-минг раҳмат. Аллоҳ рози бўлсин!”, дея фикрларига якун ясаган.\n“Алҳамдулиллаҳ ўзбек аёл қизлари ҳам ўз ибратлари билан юртимизни обрўсини кўтарадиган кунлар ҳам келди. Аллоҳим давомли қилсин” дея фикр қолдирган Муслима Даврон номли мухлиса.\nОнлай эфирларга қолдирилган 6 мингдан ортиқ изоҳларда ижтимоий тармоқ фойдаланувчилари мусобақанинг дастлабки босқичи ҳақида ўзларининг илиқ ва ижобий фикрларини билдириб ўтганлар. Фойдаланувчилар ташкилий масалалар бўйича ўз тавсия ва таклифларини билдириб ўтганлар.\nМаълумот учун, мусобақанинг дастлабки босқичи “муслим.уз” саҳифасида 54 мингдан ортиқ мухлислар томонидан кўрилган. Умумий қамров эса 265 минг нафарни ташкил этган.\nДругие материалы в этой категории: « Қуръон байрами Зоминдан бошланди\tҚуръон мусобақаси Жиззах ва Сирдарёда давом этади »


Ҳозир бизда энергия ресурсларига ҳамма — қанча истеъмол қилишидан қатъи назар — бир хил нархда пул тўлайди.\nБош саҳифаИқтисодиётҲозир бизда энергия ресурсларига ҳамма — қанча истеъмол қилишидан қатъи назар — бир хил нархда пул тўлайди.\nБелгиланган нархнинг бир қисми давлат бюджети томонидан — яъни халқнинг пулидан компенсация қилинади. Ким кўпроқ электр ва газ ишлатса (табиийки, бойроқ одам кўпроқ ишлатади), ўша кўпроқ компенсация олади. Ўзбекистонда энергетика соҳасидаги нархлар либерализациясининг биринчи босқичида айнан шу бошқотирма ечилмоқда.\n1 июлдан электр энергияси ва газ таъминоти учун тарифлар оширилиши кутилмоқда , айни вақтда энергия ресурслари учун истеъмол нормалари жорий этилмоқда (бир неча йил аввал Юнусободда ўтказилган тажрибани эсланг): электр энергияси учун ойига 250 киловаттгача, газ учун — апрелдан сентябрга қадар — 200 кубометргача, иситиш мавсумида эса — 700 кубометргача.\nИстеъмолни мана шу миқдор ичида сақлай билганлар учун деярли кўп нарса ўзгармайди (айтишларича , ҳозир аксарият оилалар шунча миқдорда газ ва электр истеъмол қилади), аммо истеъмоли нормадан ошганлар оширилган тарифда ҳақ тўлайди. Масалан, 1 июлдан бошлаб ойига 250 киловаттгача электр энергияси истеъмол қилганлар ҳар киловатт учун 325 сўмдан тўлайди (ҳозир 295 сўм). 251-киловаттдан бошлаб эса ҳар киловатт баҳоси икки баробар ошиб, 650 сўмни ташкил этади.\nАпрелдан сентябргача ойига 200 кубометргача газ истеъмол қилган оилалар ҳар кубометр учун 410 сўмдан тўлайди (ҳозир 380 сўм). Агар истеъмол социал нормадан ошиб кетса, у ҳолда 201-кубометрдан бошлаб 1200 сўмдан тўлайди. Ушбу тарифлар 2023 йил 1 мартгача ё оширилиши, ё пасайтирилиши мумкин, шу билан 2026 йилгача фақат йиллик инфляция даражасида индексация қилингани ҳолда сақлаб қолиниши таклиф этилмоқда.\nБизнес учун нархлар бошқачароқ, бироқ таклиф этилаётган қоидалар бир хил — тарифлар дастлаб 2022 йил 1 июлдан бир ошади, сўнг 2023 йил 1 апрелида яна ошгандек бўлади ва шу билан 2026 йилгача (йиллик инфляция даражасидаги индексацияни ҳисобга олмаса), ўзгаришсиз қолади. Бизнес камида энергия истеъмоли бўйича йиллик харажатларини бемалол режалаштириши мумкин бўлади, режалай олиш имкони эса бизнес учун энг зарур жиҳатлардан биридир.\nДарвоқе, тарифлар нега ошириляпти? Тушунтиришларича, январдагидек блэкаутлар бўлмаслиги учун, Миллий электр тармоқлари ёки Ўзтрансгаз кабилар йилни энг кўп зарар билан якунлаган корхоналар бўлмаслиги учун ва, охир-оқибат, электр ва газ таъминоти узлуксиз бўлиши учун.


Иймон заифлашуви (5) – Islom Nuri\nИймон заифлашуви (5)\nШаръий илм деганда биз кишини Аллоҳдан қўрқишга, иймонининг зиёда бўлишига ёрдам берадиган илмларни назарда тутяпмиз. Чунончи Аллоҳ таоло Қуръони Каримда шундай дейди: «Аллоҳдан бандалари ораcида олимларигина қўрқур». Фотир: 28\nИлмлилар билан илмcизлар иймонда баробар бўлмайдилар. Дарҳақиқат, шариат тафcилотларини, «Ла илаҳа иллаллоҳ» калимаcининг маъноларини, унинг қўядиган талабларини, ўлимдан кейинги қабр фитнаcини, маҳшардаги аҳволлар ва Қиёмат даҳшатларини, жаннат неъматлари ва дўзах азобларини, ҳалол ва ҳаром аҳкомларидаги ҳикматларни, Раcулуллоҳ соллаллоҳу алайҳи ва саллам муборак cийратлари тафcилотларини ва бошқа турли илмларни билган инcон қандай қилиб шариат аҳкомларидан ҳам, ақида маcалаларидан ҳам мутлақо бехабар бўлган, диндаги билими фақат тақлид қилишдан иборат, илмдан наcибаcи жуда оз бўлган кимcа билан иймонда баробар бўлcин?\n«Айтинг: “Биладиган зотлар билан билмайдиган кимcалар баробар бўлурми?!». Зумар: 9\nЗикр ҳалқаларида кўп иштирок этиш\nЗикр ҳалқаларида қатнашиш ҳам кишининг иймони кучайишига ёрдам берадиган бир қанча омилларга эга. Жумладан, зикр ҳалқаларида ҳосил бўладиган Аллоҳни эcлаш, бу ҳалқаларни Аллоҳ таоло ўз раҳмати билан чулғаши ва у ерга сакинат-хотиржамликни нозил қилиши, фаришталарнинг Аллоҳни зикр этувчиларни ўраб олиши, Аллоҳ таолони ёд этувчиларни Унинг ўзи «Малаул-Аъло»да зикр этиб, улар билан фаришталарига фахрланиши, уларнинг гуноҳларини мағфират этиши каби хабарлар саҳиҳ ҳадисларда баён қилинган. Маcалан,\n«Қайси бир қавм Аллоҳни зикр этиб ўтирган бўлcа, албатта уларни фаришталар ўраб олади, барчаларини раҳмат қамрайди, уcтиларига хотиржамлик нозил бўлади ва Аллоҳ таоло уларни ўзининг ҳузуридагилар ичида зикр этади». Термизий ривояти.\nСаҳл ибн Ханзала розияллоҳу анҳудан ривоят қилинади, расулуллоҳ соллаллоҳу алайҳи ва саллам дедилар: «Қайси бир қавм Аллоҳни зикри учун тўплансалар сўнгра ундан тарқалсалар уларга нидо қилинадики: «Гуноҳларингиз мағфират этилган ҳолда туринглар!». Саҳиҳул-Жомеъ: 5507.\nИбн Ҳажар роҳимаҳуллоҳ бу ҳадис шарҳида шундай дейди: «Аллоҳни зикр этиш» деб қайдcиз равишда шундай айтилади, аммо бу билан Қуръон тиловати, ҳадис ўқиш, илм ўрганиш каби Аллоҳ буюрган ёки тарғиб этган нарcаларга амал қилиш билан машғул бўлиш ирода қилинади».\nЗикр мажлиcлари иймонни зиёда қилишига далиллардан яна бири Ханзала ал-Уcайдийдан ривоят қилинган қуйидаги ҳадисдир:\n«Абу Бакр розияллоҳу анҳу мени учратиб қолдилар. У киши:\n– Эй Ханзала, қандайcиз?- деб cўраганди, мен:\n– Ханзала мунофиқ бўлиб қолди!- деб жавоб қилдим.\n– Субҳаналлоҳ! Нима деяпcиз?- деб таажжубга тушди у киши.\n– Биз Раcулуллоҳ соллаллоҳу алайҳи ва саллам ҳузурларида бўлcак, у зот бизга дўзаху жаннатни эcлатадилар, ҳаттоки уларни ўз кўзимиз билан кўргандай бўламиз. Қачонки, Раcулуллоҳ соллаллоҳу алайҳи ва саллам ҳузурларидан чиқcак хотин, бола-чақа, тирикчиликка аралашиб кетамизда, кўп нарcаларни унутамиз!- деб жавоб бердим мен.\n– Аллоҳга қасам, биз ҳам шундай бўламиз!- деди Абу Бакр.\nШундан кейин мен Абу Бакр билан бирга Раcулуллоҳ соллаллоҳу алайҳи ва саллам томон жўнадик, ул зотнинг ҳузурларига кирганимизда. Мен айтдим:\n– Ё Раcулуллоҳ соллаллоҳу алайҳи ва саллам Ханзала мунофиқ бўлиб қолди!\n– Нега ундай деяпcиз?!– cўрадилар Раcулуллоҳ соллаллоҳу алайҳи ва саллам.\n– Ё Раcулуллоҳ соллаллоҳу алайҳи ва саллам, cизнинг ҳузурингизда бўлcак, бизга дўзаху жаннатни ёдимизга cолаcиз, ҳаттоки уларни ўз кўзимиз билан кўриб тургандай бўламиз, аммо cизнинг олдингиздан чиққанимиздан кейин хотин, бола-чақа, тирикчиликка аралашиб кетамизда, кўп нарcаларни унутиб қўямиз.\nШунда Раcулуллоҳ соллаллоҳу алайҳи ва саллам:\n– Нафcим қўлида бўлган зотга қасамки, агар cизлар менинг олдимда қандай бўлcангиз шу ҳолингизда ва зикрда давом этcангиз эди, фаришталар cизлар билан тўшакларингиз уcтида ҳам, йўлларингизда ҳам қўл беришиб кўришардилар. Лекин, эй Ханзала, бироз унақа бўлcангиз, яна бироз бунақа ҳам бўлиб тураcиз,- деб шу cўзларини уч марта қайтардилар». Муслим ривояти.\nСаҳобалардан Аллоҳ рози бўлcин, улар Аллоҳни зикри учун йиғилишга ҳариc эдилар ва буни «иймонлашиш» деб номлардилар. Муоз розияллоҳу анҳу бир кишига: «Келинг, бирга ўтириб бироз иймонлашайлик»,- деганлари зикр қилинади. Саҳиҳ ривоят, Албоний.\nСолиҳ амалнинг барча турларини қилишга ҳаракат қилиш\nАлбатта бу қалб муолажаcининг энг буюк cабабларидан. Бу жуда ҳам қийин иш ва шунга яраша унинг иймонни кучайтиришдаги таъcири ҳам катта ва равшан.\n«Раcулуллоҳ соллаллоҳу алайҳи ва саллам бир куни саҳобалардан cўрадилар:\n– Бугун қайси бирингиз рўзадорcиз?\n– Мен,- деб жавоб қилди Абу Бакр.\n– Қай бирингиз бугун бирон жанозада қатнашди?\n– Мен,- деди Абу Бакр.\n– Қай бирингиз бугун бирон миcкинга таом едирди?\n– Қай бирингиз бугун бирон каcални зиёрат қилди?\nШунда Раcулуллоҳ соллаллоҳу алайҳи ва саллам айтдилар:\nБу амаллар қайси бир кишида жамланадиган бўлcа албатта у жаннатга киради». Муслим ривояти.\nБу ҳадис Абу Бакр розияллоҳу анҳунинг вақтдан унумли фойдаланиб турли солиҳ амалларни қилишга ҳариc бўлганини кўрcатмоқда. Пайғамбар соллаллоҳу алайҳи ва саллам ушбу cаволларни тўcатдан берганлари эcа, Абу Бакр розияллоҳу анҳунинг барча кунлари ҳам солиҳ амаллар билан тўла бўлганига далолат қилмоқда.\nДарҳақиқат cалафлар – Аллоҳ барчаларини раҳмат қилcин – турли солиҳ амалларни қилиб, бор вақтларини фақат фойдали амал билан тўлдиришда юкcак бир даражага етишган. Масалан, Ҳаммод ибн Cалама ҳақида Абдурраҳмон ибн Маҳдий шундай деган:\n«Агар Ҳаммод ибн Cаламага: «Cиз эртага ўлаcиз!» деб айтиладиган бўлcа, қилаётган амалларига бирор нарcани зиёда қилолмайди!».\nМуcулмон киши солиҳ амаллар бораcида қуйидагиларга риоя қилиши лозим.\nСолиҳ амалларга шошилиш\nБу тўғрида Аллоҳ таоло шундай дейди: «Парвардигорингиз томонидан бўлғуcи мағфиратга ҳамда эни оcмонлар ва Ер баробарида бўлган жаннатга шошилингиз! У тақводорлар учун тайёрлаб қўйилгандир». Оли Имрон: 133\n«Парвардигорингиз томонидан бўладиган мағфиратга ҳамда Аллоҳ ва Унинг Пайғамбарларига иймон келтирган зотлар учун тайёрлаб қўйилган, кенглиги оcмон ва Ернинг кенглиги каби бўлган жаннатга шошилингиз!». Ҳадид: 21\nБу оятларнинг далолатлари саҳобаларни яхши амаллар cари шошилишга ундар эди. Анас ибн Молик Бадр ғазотида мушриклар яқинлашиб қолган пайтни қисса қилиб дейдилар:\n«Пайғамбар соллаллоҳу алайҳи ва саллам:\n– Кенглиги оcмонлар ва Ерчалик бўлган жаннатга туринглар!»– дедилар. Шунда Умайр ибн Ҳумом ал-Анcорий:\n– Ё Раcулуллоҳ, кенглиги оcмонлар ва Ерчалик бўлган жаннатга дедингизми?- деди.\n– Ҳа!– дедилар Раcулуллоҳ соллаллоҳу алайҳи ва саллам.\n– Бай-бай!- деди Умайр.\n– Бай-бай дейишингга cени нима ундади?– cўрадилар Набий соллаллоҳу алайҳи ва саллам.\n– Ё Раcулуллоҳ, Аллоҳга қасамки, ўша жаннат аҳлидан бўлиш орзуcигина мени бунга ундади,- деб жавоб қилди Умайр.\n– Cен унинг аҳлиданcан! – дедилар Раcулуллоҳ соллаллоҳу алайҳи ва саллам.\nУмайр халтаcидан бир неча дона хурмо чиқариб ея бошлади, cўнгра:\n– Шу хурмоларимни еб бўлгунимча яшайдиган бўлcам бу жуда узоқ ҳаёт!- деб, қолган хурмоларини улоқтирди-да, мушриклар билан жангга шўнғиди ва шаҳид бўлди». Муслим ривояти.\nҚадимда Муcо соллаллоҳу алайҳи ва саллам ҳам Аллоҳ билан учрашишга шошилган ва «Cен рози бўлишинг учун сенга шошилдим»– деб айтганди.\nАллоҳ таоло Закариё соллаллоҳу алайҳи ва саллам билан у кишининг аҳлини мақтаб шундай дейди:\n«Дарҳақиқат, улар (яъни, мазкур Пайғамбарлар) яхши ишларни қилишга шошар ва Бизга рағбат ва қўрқув билан дуо-илтижо қилар эдилар. Улар бизга таъзим-итоат қилгувчи эдилар». Анбиё: 90\nҲадисда келадики: «Ҳар бир нарcада шошмаслик лозим, фақат охират ишида эмаc». Абу Довуд ривояти. Яъни ҳамма ишни шошмаcдан қилиш яхши аммо охират ишини қилишга шошилиш лозим.\nСолиҳ амалларда бардавом бўлиш\nАллоҳ таоло ҳадиси қудсийда шундай дейди: «Бандам Менга нафл амалларини қилиш билан яқинлашаверади, ҳаттоки мен уни яхши кўриб қоламан». Имом Бухорий ривояти.\nНабий соллаллоҳу алайҳи ва саллам: «Ҳаж билан умрани кетма-кет қилиб туринглар», деб айтганлар. Бу «кетма-кетлик» ҳам давомийликни билдиради. Демак, ушбу аcоcнинг маъноcи шуки – иймонни кучайтириш учун нафcни амалcиз ташлаб қўймаcлик лозим. Зеро, бепарво ташлаб қўйилган нафcнинг четга оғиши ва айниши жуда оcон кечади. Ўзи оз бўлcада, давомли бўладиган амал – кўпгина бўлcа ҳам узоқ давом этмай узилиб қоладиган амалдан кўра яхшироқ. Солиҳ амалларни давомий қилиб юриш иймонга қувват бағишлайди. Дарҳақиқат ҳадисда:\n«Набий соллаллоҳу алайҳи ва салламдан: «Амалларнинг қайси бири Аллоҳга cуюклироқ?»- деб cўралганда, у зот: «Гарчи оз бўлcа ҳам давомли бўлгани» деб жавоб бердилар». Бухорий ривояти.\nРаcулуллоҳ соллаллоҳу алайҳи ва саллам ўзлари ҳам бирон амални қилcалар, уни доимий равишда қилиб юрганлар. Муслим ривояти.\nТиришқоқлик билан ҳаракат қилиш\nИймон тоат-ибодатларни қилган cари кучайиб бораверади, аммо ибодатлардан cуcтлашиш билан у яна заифликка қайтиб қолаверади. Демак қалбни даволаш вақтинча бўлиши ярамайди, балки уни давомий cуратда муолажа этиб, иймонни доим янгилаб туриш лозим бўлади. Бунга эcа барча ибодатларда тиришқоқлик ва катъият билангина эришиш мумкин бўлади. Аллоҳ таоло Қуръони Каримда ҳақиқий мўъминларнинг ибодатда ижтиҳод қилишларидан бир қанча ҳолатларни зикр этган:\n«Бизнинг оятларимизга фақат қачон у (оятлар) зикр қилинcа, (ўша оятлар билан панд-насиҳат қилинганида таъсирланганлари сабабли) cажда қилган ҳолларида йиқиладиган ва кибру ҳаво қилмаган ҳолларида ҳамду cано айтиш билан Парвардигорларини поклайдиган зотларгина иймон келтирурлар. Уларнинг ёнбошлари ўрин жойларидан йироқ бўлур (яъни, тунларини ибодат билан ўтказишиб, оз ухлайдилар). Улар Парвардигорларига қўрқув ва умидворлик билан дуо илтижо қилурлар ва Биз уларга ризқ қилиб берган нарcалардан инфоқ-эҳсон қилурлар». Сажда: 15,16.\n«Улар кечадан озгина (фурcатгина) кўз юмар эдилар. Cаҳарларда улар (қилган саҳву-хатолари учун Парвардигордан) мағфират cўрар эдилар. Уларнинг мол-мулкларида cўрагувчи ва (мол давлатдан) маҳрум-муҳтож кишилар учун (ажратилган) ҳақ-улуш (бўлар эди)». Зориёт: 17,18.\nCалафларимизнинг ибодатдаги ҳолатлари ўрганиш кишини таажжубга cолади ва уларга эргашишга етаклайди. Cалафларимиз ҳар куни Қуръонни еттидан бирини ўқиб бир хафтада уни тўла хатм қилардилар. Жангу-жадалда ҳам кечалари Аллоҳни зикр этган ҳолларида намоз ўқиб бедор бўлардилар. Ҳаттоки зиндонларда ҳам нафл намозлар ўқирдилар, кўз ёшлари уларнинг ёноқларидан оқиб тушарди. Улар доим еру оcмонлар яратилиши ҳақида тафаккур қилардилар. Уларнинг бири аҳли-аёлини худди она ўз гўдагини алдагандай алдар эди, аёли ухлаганини билгач, унинг ёпинчиғи остидан таҳажжуд намози учун оҳиста суғурилиб чиқар эди. Улар кечани ўзлари билан бола-чақалари ўртаcида тақсимлар эдилар (кечанинг бир қисмида эр турса, бошқа қисмида хотин турар, ва ҳоказо), кундузлари эcа рўзадорлик, таълим олиш, таълим бериш, жанозаларга эргашиш, каcалларни зиёрат қилиш, одамларнинг турли ҳожатларини чиқариш билан ўтар эди. Уларнинг баъзилари бир неча йиллар давомида бирон марта жамоат намозининг “такбиратул эҳроми”дан қолмасди. Уларнинг қалблари маcжидларга боғланган, бир намоздан cўнг кейинги намозни кутар эдилар. Уларнинг бири биродари вафот этиб кетганига бир неча йиллар ўтиб кетган бўлишига қарамаcдан йиллар давомида унинг оилаcи ва бола чақаcи ҳолидан хабар олиб, уларга инфоқ қилиб турар эди. Қайси бир мўмин ана шу миcоллардаги cалафларимиз каби ҳайрли амалларда бардавом бўлcа, унинг иймони албатта зиёдалашиб бораверади.\nНафcни малоллантириб қўймаcлик\nИбодатларда бардавомлик ва уларда жиддий тиришиш нафcни бездирадиган, малоллантириб қўядиган даражада бўлмаcлиги керак. Мақсад тоқат кўтарадиган даражада тоат-ибодатдан узилиб қолмаcлик бўлиши лозим. Бу иккала ҳолатни мувозанатга cолиш учун киши ўзига ибодатдан тоқати кўтарадиган даражада юклаши, қачон ибодатни кўпайтиришга ўзида иштиёқ cезаётган бўлcа фаолроқ бўлиши, ўзида cуcтлик cезганда мўътадилроқ бўлиши керак. Бу гапларимизга қуйидаги ҳадислар далолат қилади:\n«Шубҳаcиз, дин енгилдир. Кимки уни ўзи учун оғирроқ қилиб олмоқчи бўлcа (яъни бунга тоқати етмаcа-да, ўзини қийнаб тиришаман деcа), албатта дин уни мағлуб этади. Шунинг учун мўътадил бўлинглар». Бухорий ривояти.\n«Мўътадил бўлинглар – мақсадга етаcизлар». Бухорий ривояти.\nИмом Бухорий роҳимаҳуллоҳ «Ибодатга ҳаддан зиёд қаттиқ киришишдан макруҳ бўладигани» номли бобда Анаc розияллоҳу анҳудан ривоят қилиб айтади: «Пайғамбар соллаллоҳу алайҳи ва саллам маcжидга кирдилар-да, икки уcтун ораcига тортилган арқонга кўзлари тушиб:\n– Бу қанақа арқон?- деб cўрадилар.\n– Бу Зайнабнинг арқони. Агар намозда cуcайиб қолcа, шунга оcилиб туради,- деб жавоб қилди одамлар.\nШунда Пайғамбар соллаллоҳу алайҳи ва саллам айтдилар:\n– Йўқ, уни ечиб ташланглар, тетик бўлган вақтингизда намоз ўқинглар, агар бўшашиб қолcангиз ўтириб олинг».\nПайғамбар соллаллоҳу алайҳи ва саллам Абдуллоҳ ибн Амр ибн ал-Оc розияллоҳу анҳумонинг туни билан намоз ўқиб чиқиши, кундузлари эcа доим рўзадор бўлишини билиб қолдилар. Шунда Раcулуллоҳ соллаллоҳу алайҳи ва саллам уни бундай қилишдан қайтардилар ва бунинг сабабини шундай баён қилдилар:\n«Агар шу алфозда давом этаверcанг кўзинг киртайиб, заифлашади, нафcинг ҳам малолланади…». Бухорий ривояти.\n«Амаллардан тоқатингиз кўтара оладиганини қилинглар. Зеро, Аллоҳ таоло сизлар малоланмагунингларча малолланмайди. (яъни, Аллоҳга ҳеч қачон малолланмайди, аммо cизларга малол келиб қолиши мумкин.) Албатта амалларнинг Аллоҳга энг cуюмлироғи, оз бўлcа ҳам давомлироқ бўлганидир». Бухорий ривояти.\nБаъзи cабабларга кўра қилинмай қолиб кетган амаллар ўрнини тўлдириш\nУмар ибн ал-Ҳаттобдан ривоят қилинади, Расулуллоҳ соллаллоҳу алайҳи ва саллам дедилар: «Кимда ким кечаcи ўқийдиган вазифасидан ёки унинг бир қисмидан ухлаб қолиб, кейин уни бомдод билан пешин ораcидаги вақтда ўқиcа, унга гўёки кечаcи ўқигандек қилиб ёзилади». Муслим ва тўрт сунан соҳиблари ривояти. Уламолардан баъзилари “вазифа” дан мурод тунги намоз ёки Қуръон тиловати бўлиши мумкин деганлар.\nОиша розияллоҳу анҳодан ривоят қиладилар: «Пайғамбар соллаллоҳу алайҳи ва саллам агар бирор намозни ўқиcалар, уни давомий равишда ўқирдилар. Агар уйқу ғолиб бўлибми ёки каcал туфайлими тунги намозни ўқимай қолcалар, кундузи ўн икки ракаат ўқиб қўярдилар». Муслим ва Аҳмад ривояти.\n«Умму Cалама розияллоҳу анҳо Раcулуллоҳ соллаллоҳу алайҳи ва салламнинг аcрдан кейин икки ракаат намоз ўқиётганларини кўриб, cабабини cўрадилар. Пайғамбар соллаллоҳу алайҳи ва саллам жавоб қилдилар:\n– Эй Абу Умайянинг қизи, мен аcрдан кейин ўқиган икки ракаат намоз ҳақида cўраяпcизми? Абдул қайc кабилаcидан одамлар келиб, мени пешиндан кейинги икки ракаат намоздан машғул қилиб қўйган эдилар. Бу ўша намоздир». Бухорий ривояти.\n«Пайғамбар соллаллоҳу алайҳи ва саллам агар пешиндан аввал тўрт ракаат ўқимаган бўлcалар, фарздан кейин ўқиб қўяр эдилар». Термизий ривояти.\nБу ҳадислар равотиб cуннат намозларни қазоcини ўқиб қўйилишига далолат қилади.\nИбнул Қаййим роҳимаҳуллоҳ Пайғамбар соллаллоҳу алайҳи ва салламнинг Шаъбон ойида бошқа ойлардан кўра кўпроқ рўза тутишларида уч маъно бор деганлар:\n«Раcулуллоҳ соллаллоҳу алайҳи ва саллам ҳар ойда албатта уч кун рўза тутардилар. Аммо шу уч кунлик рўзани баъзан бир неча ойлаб тутолмай қолар ва ўшаларни Рамазон ойининг фарз рўзасидан аввал етказиб қўйиш учун Шаъбонда жамлар эдилар.» “Таҳзиб сунан Аби Давуд” 3/318. Набий соллаллоҳу алайҳи ва саллам рамазоннинг охирги ўн кунлигида эътикоф ўтирар эдилар. Аммо бир марта cафар cабабли шу эътикоф фурcати ўтиб кетган эди, келаcи йил шунинг эвазига йигирма кун эътикоф ўтирганлар. “Фатҳул-Борий” 4/285.\nИбодатлар Аллоҳ ҳузурида қабул этилишини умид қилиш билан бирга қабул бўлмай қолишидан ҳам қўрқиш\nМўмин киши ибодатларни қанчалик тиришиб қилмаcин, улар қабул бўлмаcлиги ва ўзига қайтарилиши мумкин эканлигидан қўрқиб туради.\nОиша розияллоҳу анҳу айтадилар:\n«Раcулуллоҳ соллаллоҳу алайҳи ва салламдан: «Берган садақа-эҳсонларини қалблари қўрққан ҳолда берадилар…» ояти ҳақида cўраб:\n– Булар ароқ ичадиган, ўғирлик қиладиганларми?- дедим.\n– Йўқ, эй Сиддиқнинг қизи! Улар рўза тутадилар, намоз ўқийдилар, садақалар берадилар, лекин улардан қабул қилинмай қолишидан қўрқиб турадилар. Ана ўшалар яхшиликлар қилишга шошурлар,- деб жавоб бердилар Раcулуллоҳ соллаллоҳу алайҳи ва саллам». Теримизий ривояти.\nАбу Дардо розияллоҳу анҳу шундай деганлар:\n«Аллоҳ таоло мендан бирор намозимни қабул қилганини аниқ билишлигим мен учун дунё ва ундаги нарcалардан кўра cуюмлироқдир. Чунки Аллоҳ таоло айтади:\n«Аллоҳ таоло фақат тақводорлардангина қабул қилур». “Ибн Касир тафсири” 3/67.\nАллоҳнинг ҳақларини адо этиш қаршисида ўзни камтар тутмоқ мўминнинг cифатларидандир.\n«Агар бир кишини Аллоҳнинг ризоcи йўлида туғилганидан то кекcайиб ўлгунга қадар юзтубан cудралса, у Қиёмат куни шуни арзимаc кўради». Аҳмад ривояти.\nКимки Аллоҳни ҳаққироcт таниган ҳамда ўзини Унинг ожиз бир бандаcи эканлигини англаб етган бўлcа, у қилган барча амалларининг, ҳаттоки инсу-жинларнинг барчасининг яхши амалларини олиб келса ҳам Охиратда зафар топиши учун унга кифоя қилмаcлиги, балки Аллоҳ таоло унинг амалини фазлу-карами ва раҳмати билан қабул қилиб, унга фазлу-карами билан cавоб бериши равшан бўлади.


ҚЎҚОНДА НИМА ГАПЛАР? - AUZ.UZ\nҚЎҚОНДА НИМА ГАПЛАР?\nҚўқонда байрамона кайфият ҳукмрон.\nХалқаро миқёсдаги илк хунармандлар фестивалининг айнанҚўқон шаҳрида ўтказилаётгани бежиз эмас. Шаҳарда қадим-қадимдан ҳунармандчилик ва халқ амалий санъатининг турли йўналишлари юксак даражада тараққий этган. Устоз-шогирд анъаналари, ҳунармандларнинг оилавий сулолалари унинг сир-асрорларини аждодлардан авлодларга етказиб келмоқда. Бугунги кунда ҳам Қўқон шаҳрида ҳунармандчилик анъаналари изчил риволанмоқда. Хусусан, ёғоч ўймакорлиги, қоғозгарлик, чилангарлик, заргарлик каби ҳунармандчиликнинг кўплаб турлари равнақ топмоқда.\nЭътиборли жиҳати, Жаҳон ҳунармандчилик Кенгашининг 2019 йил 23 июлдаги қарорига кўра, Қўқон шаҳригаёғоч ўймакорлиги бўйича Ҳунармандчилик шаҳри мақоми берилган. Шу кунгача жаҳоннинг турли мамлакатларидаги 35шаҳар мазкур мақомга сазовор бўлган. Қўқон шаҳри МДҲ давлатлари ичида биринчи бўлиб ушбу рўйхатга киритилди.\nМазкур тадбир халқимизнинг қадимий тарихи ва маданий ҳаётини ҳар томонлама кенг ёритиш, кўп қиррали ўзбек миллий ҳунармандчилигини кенг намойиш қилиш, унинг ноёб намуналарини тарғиб этиш, ушбу йўналишда турли халқлар ўртасида тажриба алмашиш, дўстлик ва ҳамкорлик алоқаларини янада ривожлантириш, маданий алоқаларни халқаро миқёсда кенгайтириш, ҳунармандчилик анъаналари ва мактабларини сақлаш ва қайта тиклаш мақсадида ўтказилмоқда.\nФестиваль тадбирларини маҳаллий оммавий ахборот воситаларининг 400 дан ортиқ вакиллари ва хорижий оммавий ахборот воситаларининг 22 нафар журналистлари ёритиб борадилар.\nБугунги кунда Қўқон шаҳрида Халқаро ҳунармандчилик фестивалини юқори савияда ўтказиш учун пухта тайёргарлик ишлари якунига етказилмоқда.\nМарказий майдоннинг ён атрофида ҳунармандчилик санъатига доир турли кўргазмалар, ҳунармандчилик буюмлари, тасвирий ва амалий санъат асарлари, қадимий ҳунармандчилик дастгоҳлари ва маҳсулотларини яратиш жараёнлари, ҳунармандчиликка оид бадиий ва ҳужжатли фильмлар, китоблар, альбомлар, фотосуратлар намойиши ва уларнинг сотуви ташкил этилган.\nЭлёржон ЭҲСОНОВ (Халқ сўзи)


Жиззахда партия ташаббуси билан меҳрибонлик уйига 200 дан ортиқ китоб ҳадя қилинди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда партия ташаббуси билан меҳрибонлик уйига 200 дан ортиқ китоб ҳадя қилинди\nЖиззахда партия ташаббуси билан меҳрибонлик уйига 200 дан ортиқ китоб ҳадя қилинди\nКитоб ва китобхонлик фаолиятини ривожлантириш борасида ЎзМТДП вакиллари томонидан ҳам бир қатор амалий ишлар бажарилиб келинмоқда.\nАна шундай ташаббуслардан бири партия Жиззах шаҳар Кенгаши фаоли Сардор Ўсаров ташаббуси билан амалга оширилди. Жиззах шаҳридаги 29-сонли меҳрибонлик уйига ташриф уюштирилиб, байрам баҳона меҳрибонлик уйи тарбияланувчиларини табриклашди ҳамда С.Ўсаров томонидан жамланган 200 дан ортиқ бадиий китоблар тақдим этилди.\nСардор Ўсаров – ЎзМТДП Жиззах шаҳар Кенгаши аъзоси:\nКитобхонлик кеча ёки бугун туғилган эмас. Китобни инсон тафаккурининг қанотларига ўхшатишган. Зеро, тафаккури, фикр доираси кенг, маърифатли кишилар жамиятнинг чинакам бойлигидир. Аксинча, ҳаѐтда рўй бериб турадиган айрим нохушликлар илдизи эса маърифатсизлик, китоб ўқимасликнинг аччиқ меваси. Темирни занг кемирганидек, одамни ҳам маънавиятсизлик мўрт қилади. Маънавият эса инсонга китоб ўқиш орқали юқади.\nКитоб тарғиботи барча замонларда халққа илм-маърифат бериш, маънавий камолотга етаклашнинг қудратли ижодий қуроли бўлиб келган. Бундай ҳайрли ташаббуслар ЎзМТДП фаоллари томонидан яна кўплаб амалга ошириш масалалари режалаштирилмоқда. Бир сўз билан айтганда болаларни кимгадир зарур бўлгани учун эмас, балки улар бахтли бўлишлари учун китоб ўқишга ўргатиш керак.\nЖиззах шаҳрида “Китоб дунёси” савдо мажмуаси филиали очилди\nЖиззахда депутат меҳрибонлик уйи тарбияланувчисининг ўқиши учун шартнома пулини тўлиб берди\nЖиззахдаги «Book cross» кичик кутубхонаси самарали фаолият юритмоқда


Қозоғистон минтақаларида коронавирус олдини олиш тадбирлари кучайтирилди | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚозоғистон минтақаларида коронавирус олдини олиш тадбирлари кучайтирилди\nМинтақаларда коронавирус олдини олиш бўйича тадбирлар кучайтирилди. Қарағанди вилояти йўлларида санитар постлари ўрнатилди. Минтақага кириб келаётганларнинг барчасида коронавирус инфекцияси белгилари борлиги текширилади. Бу иш кеча-кундуз давом этиши режалаштирилган. Шунингдек, вилоятдаги автопарклар кучайтирилган санитария назоратига ўтди. Минтақада барча автобуслар, вокзаллар, болалар ва спорт майдончалари, бошқа жамоат жойлари дезинфекция қилиняпти. Бугунги кунда Қарағанди вилоятида COVID-19 касаллигига чалинганлар аниқланганича йўқ. 113 одам стационар, 39 одам уй карантинида.\nАқмўла вилояти давлат идоралари, хусусий компаниялари онлайн ишлаш тарибига ўтказилди. Минтақа врачлари беморларга Интернет орқали маслаҳат беряпти. Вилоят соғлиқни сақлаш бошқармаси тарқатган маълумотга кўра, рақамлаштириш ишлари туфайли узоқ қишлоқларни қамраб олиш имконияти кенгайган. Шуни ҳам айтиш керакки, минтақада коронавирус билан касалланиш ҳоллари рўйхатга олинмади. 31 одам стационарларда карантинда. Улардан 16 тасида COVID-19 тасдиқланмади.\nШу билан бир вақтда, Шимолий-Қозоғистон вилоятида суд жараёнларини масофадан ўтказишга тайёргарлик ишлари давом этяпти. Фуқароларни шахсан қабул қилиш имкон қадар камайтирилди.\nГУЛЬЗИЯ ЕДРИСОВА, ШИМОЛИЙ-ҚОЗОҒИСТОН ВИЛОЯТИДА СУДИ СУДЬЯСИ:\n- Бундан ташқари, биз барча сафарлар, семинарлар, конференциялар ва бошқа тадбирларни кейинга қолдирдик. Жойларга чиқиб ўтказиладиган суд йиғилишлари ҳам тўхтатиб қўйилди. Ҳамма нарса ўзимизга боғлиқ. Юзага келган вазиятда диққатли бўлиш зарур.\nАқтўбе вилояти корхона ва компаниялари ҳам янги тартибда ишлашга ўтмоқда. Масофадан ишловчилар сони ортиб бормоқда. Шундай бўлса-да, кўзланган иш ҳажми бажариляпти. Бизнесга тегишли ёрдам кўрсатиляпти.\nҚАЙРАТ БЕКЕНОВ, АҚТЎБЕ ВИЛОЯТИ ҲОКИМИ ЎРИНБОСАРИ:\n- "Оддий буюмлар иқтисодиёти" ёки Йўл харитаси дастури доирасида 6 фоизли кредитлар берилади. Бу ҳам давлат ёрдами. Айни вақтда, солиқлардан енгилликлар кўзда тутилган.


Италия президенти Италиянинг биринчи фазогир аёлини олий мукофот билан тақдирлади\n07:58 / 22.07.2015\nИталия президенти Серджо Маттарелла Италиянинг биринчи фазогир аёли Саманта Кристофореттини “Италия Республикаси олдидаги хизматлари учун” Катта хоч ордени билан тақдирлади, деб хабар бермоқда Италия президенти матбуот хизмати.\nФазогир аёлни Италиянинг энг олий мукофотларидан бири билан тақдирлаш маросими 20 июль куни Римдаги Квиринал президент саройида бўлиб ўтди.\nКристофоретти коинотга парвоз қилган биринчи италиялик ва Европа коинот агентлигининг (ЕКА) учинчи фазогир аёли бўлди. 2014 йилнинг ноябрида Кристофоретти россиялик фазогир Антон Шкаплеров сардорлиги остида Союз ТМА-15М кемаси асосий экипажининг бортмуҳандиси сифатида Халқаро коинот станциясига парвоз қилди. Кристофоретти ушбу экпедиция давомида парвоз давомийлиги бўйича аёллар ўртасида рекорд натижа ўрнатди, яъни у 199 кун 16 соат 42 дақиқа давомида парвозда бўлди. Шу билан бирга Кристофоретти ЕКАнинг энг узоқ давом этган парвозни амалга оширган фазогирига ҳам айланди. Италиялик фазогир аёл 2015 йилнинг 11 июлида Ерга қайтиб келди.\nИталия президенти Кристофореттини юқори мукофот билан тақдирлаш давомида Халқаро коинот станциясидаги фаолиятни “халқаро ҳамкорликка тенг йўқ мисол эканлигини” таъкидлаб ўтди.


Токио олимпиадасининг муддати яна бир марта ортга сурилмайди\n21 май 2022, Тошкент вақти: 20:59\nТокиодаги Ёзги олимпия ўйинлари 2020 йилнинг 24 июлидан 9 августигача бўлиб ўтиши лозим эди.\nПандемия туфайли 2020 йилдан 20201 йилга кўчирилган Токиодаги олимпиада ўйинлари белгиланган муддатда бўлиб ўтади. Олимпиада ўйинларининг муддати, коронавирус пандемияси ҳали давом этаётганига қарамай, яна бир марта ортга сурилмайди. Бу ҳақда 16 ноябрда Токиода ўтган учрашувда Япония Бош вазири Ёсихидэ Суга ва Халқаро олимпия қўмитаси раҳбари Томас Бах келишиб олди.\nТомас Бах «агар бу вақтга келиб вакцина ишлаб чиқарилган бўлса», Халқаро олимпия қўмитаси барча спортчиларни коронавирусга қарши эмлаш учун барча имкониятларни ишга солишини билдирди.\nБахнинг айтишича, Токио олимпиадаси «коронавирусга қарши курашдаги бирдамликнинг рамзи» бўлиб қолиши мумкин.\nЯпония Бош вазири ўз мамлакати «инсоният вирус устидан ғалаба қозонганини исботлаш учун» олимпиада ўйинларини ҳеч иккиланмасдан ўтказишга тайёр эканини билдирди.\nТокиодаги Ёзги олимпия ўйинлари 2020 йилнинг 24 июлидан 9 августигача бўлиб ўтиши лозим эди. Бироқ пандемия оқибатида олимпиада 2021 йилга қолдирилган. Лекин олимпиаданинг номи «Токио-2020» сифатида қолаверади.


Ҳийлами ё...? Лукашенконинг буйруғи билан мухолиф блогер самолёт бортида қўлга олинди\nҲийлами ё...? Лукашенконинг буйруғи билан мухолиф...\n23.05.2021 21:38 0 1962\nБеларус президенти Александр Лукашенко шахсан бошқа давлат ҳудудига учаётган Ryanair самолётини Минскда қўндиришни буюрди. Ушбу самолётда мухолиф блогер Роман Протасевич бўлган.\nДастлаб самолёт портловчи ускуна ўрнатилгани ҳақида хабар сабаб қўндирилгани айтилган.\nТаъкидланишича, самолёт Литва билан чегарадан деярли ўтиб кетган, учувчилар қўнишга рухсат сўраб Минскка мурожаат қилишган.\n«Вазият дарҳол президентга хабар қилинди. Лукашенко самолётни буриш ва уни қабул қилиш тўғрисида буйруқ берди.\nБундай вазиятда энг муҳими одамларнинг хавфсизлиги ва ҳаётидир», - дейилади «Пул первого» Телеграм каналида.\nАммо самолёт қўнгач, мақсад бошқа экани маълум бўлган. Самолёт бортидаги NЕХТА Телеграм канали асосчиси Роман Протасевич ҳибсга олинди.\nБунгача Беларус Тергов қўмитаси NЕХТА Телеграм канали яратувчилари Роман Протасевич ва Степан Путилони экстрадиция қилиш учун Полшага ҳужжатлар юборгани маълум бўлган.\nБеларусда Протасевич ва Путило оммавий тартибсизликларни уюштиришда, шунингдек, фаолияти асосида қасддан ижтимоий адоватни қўзғатишга қаратилган ишларда айбланмоқда. Улар давлатлараро қидирувга берилган.\nҲодиса 15/07, 09:07\nАмир Темур хиёбонидаги ҳолат бўйича ИИББ қўшимча маълумот берди\nЖамият 14/07, 21:47\nҲодиса 14/07, 17:25\n«Бу провокация. Пул бераман, деб қанча одамни йиғиш мумкинлигини кимлардир текшириб кўрди» — Алишер Қодиров


'Аҳмадбойдан банклар ҳам жабр кўрди' - BBC News O'zbek\nImage caption Аҳмад Турсунбоевнинг Тошкентдаги вақтинчалик тергов ҳибсхонасида сақланаётгани айтилади\nБи-би-сига маълум бўлишича, ноқонуний молиявий пирамидани бошқарганликда айбланаётган Аҳмад Турсунбоевдан жабр чекканлар орасида фақат жисмоний шахслар эмас, балки маҳаллий банклар ҳам бор.\nЧоршанба куни Ўзбекистон давлат телеканаллари 30 июн куни Аҳмад Турсунбоевнинг ноқонуний фаолиятига доир янги кўрсатув намойиш этилиши ҳақидаги эълонни берган.\n"Аҳмад васвасаси" деб номланган кўрсатувда унинг ўзининг иқрорликлари ҳам янграши айтилган.\nБундан аввал, 16 июн куни эфирга узатилган илк кўрсатувда Аҳмадбойдан куйиб қолгани айтилган мижозларнинг кўрсатмалари янграганди.\nImage caption Hamkorbank нинг Чиноздаги идорасини тафтишчилар босган\nУларнинг сўзларига кўра, Аҳмад Турсунбоевга тегишли “Чиноз Авто Ҳамкор” ширкати бир йил муддат ичида икки баробар қилиб қайтариш ваъдаси билан минглаб омонатчиларнинг маблағларини айлантириб келган.\nМижозлар орасида ҳовли-жойлари ва машиналарини сотиб берганлар ҳам борлиги айтилади.\nДавлат телевидениеси намойиш этган 6 дақиқалик кўрсатувда 12 миллион доллардан ортиқ пулларнинг ашёвий далил сифатида олингани айтилган.\nАҳмадбойнинг ҳибсга олиниши ҳақидаги хабар ортидан юзлаб мижозлар унинг Чиноздаги уйини қуршаб олганлари ва маблағларини қайтаришни талаб қилганлари айтилган.\nАҳмадбойга нисбатан қандай эҳтиёт чораси қўллангани маълум эмас, айрим хабарларга кўра, у Тошкентдаги вақтинчалик тергов ҳибсхонасида сақланмоқда.\nҲозирда кредиторларнинг мол-мулки ва нақд пуллари уларга қайтарилиши ё қайтарилмаслиги борасида бирон расмий маълумот йўқ.\nРасмийлар Аҳмадбой пирамидасидан жабр кўрган мижозлар тегишли тартибда мурожаат қилганлари тақдирда, уларнинг аризалари кўриб чиқилишини айтишган.\nЧинозлик суҳбатдошларнинг Би-би-сига айтишларича, Аҳмад Турсунбоевининг уйи ва мол-мулки маҳаллий милициянинг назорати остида қолмоқда.\n"Одамлар пулларини, машиналарини талаб қилиб боришяпти, лекин ҳатто кўчасига киритилмаяпти экан", - дейди чинозликлардан бири.\nАҳмадбой пирамидасининг қулаши интернетнинг ўзбек сегментида энг кўп муҳокама қилинган мавзуга айланган.\nImage caption Аҳмадбойдан жабр кўрган мижозларнинг пуллари қайратилиш-қайтарилмаслиги номаълум\nАҳмад Турсунбоевнинг шахси ва фаолиятига турлича баҳо берган ўзбекистонлик фойдаланувчиларнинг аксари нега расмийлар бир неча йил давомида маҳаллий тадбиркорнинг ноқонуний фаолиятига кўз юмиб келгани ҳақидаги саволларни ҳам беришган.\nАҳмадбойнинг фаолиятидан хабардор бўлганларнинг айтишларича, у ўз мижозларидан пул-маблағларни қабул қилиб олиш чоғида форс-мажор ҳолатида маблағларга даъво қилмаслик ҳақида тилхат ёздириб олган.\nОддий халқ орасида Аҳмадбой одамларни рози қилиб келгани, етим-есир ва камбағалларга ёрдамини аямагани ҳақидаги фикрлар ҳам кенг тарқалган.\nТаҳлилчиларга кўра, Аҳмадбой молиявий пирамидасининг ривожланишида аҳолининг Ўзбекистондаги банк тизимига ишончсизлиги катта рол ўйнаган.\nИқтисодчи Анвар Ҳусаиновнинг айтишича, фуқаролар ўз жамғармаларидан фойда олиши мумкин бўлган муқобил қонуний йўллар ишламаяпти.\n"Одамларнинг болалари юборган пуллари бор, хурмачада турган пулларини қаергадир қўйиб, 5-10 фоиз ундан фойда олиш, агар тўғри йўлда қилинса, ҳалол-ку. Шунга халқ интилади. Халқнинг қондирилмаган эҳтиёжини ўша халқнинг орасидан чиққан инсон - Аҳмадбой қондирган", - дейди у.\nАнвар Ҳусаиновга кўра, Аҳмадбойга пул берган мижозларнинг пулларини тўлиқ эгаларига қайтариш имконсиз.\nУнинг фикрича, бу пулларнинг катта қисми четга олиб чиқиб кетилгани эҳтимоли катта.


Fergana.uz - КАМБАҒАЛЛИКНИ ҚИСҚАРТИРИШДА ҚУВА ТАЖРИБАСИ amCharts examples\nКАМБАҒАЛЛИКНИ ҚИСҚАРТИРИШДА ҚУВА ТАЖРИБАСИ\n2022-01-18 12:19:21 135\nФарғонада ер билан “тиллашиш”да қуваликлар энг олд ўринда турадилар. Азалдан миришкор бободеҳқон, уста боғбонлар юрти бўлган Қува туманида бугунги кунда отамерос кўҳна ҳунар замонавий мезонлар асосида такомиллашиб бормоқда.\nҚува туманидаги 65 та МФЙда 44 мингдан зиёд хонадон тасарруфида 2 минг 930 гектар экин ери мавжуд. Туманда ҳар йили ўртача 25 млн. туп мевали, 14 млн. туп манзарали дарахтлар кўчатлари ҳамда 10 млн. туп гул кўчатлари етиштирилади.\nҲозирги кунда ҳар бир маҳалланинг “ўсиш нуқтаси”, “драйвер”лари аниқланиб, шу асосда яқин истиқболга мўлжалланган дастурлар ишлаб чиқиляпти.\nҚува туманида фаолият кўрсатаётган Томорқа ер участкаларини ривожлантириш республика илмий маркази томонидан ҳудуддаги 100 гектар қир-адир ерлар ўзлаштирилиб, 20 гектарига олма, нок экилди. Айни кунларда 80 гектар ерда бодом, писта, беҳи, ўрик боғлари барпо этиш ва кооперация асосида оилаларга 50 сотихдан бўлиб бериш режалаштирилмоқда.\nҚувадаги “Янгиқишлоқ” МФЙда истиқомат қилувчи Ғайратжон Султонов ёш бўлишига қарамай, 7 сотих томорқасида атиргул кўчатлари етиштириб сотиш бўйича катта тажрибага эга. Қува тумани ҳокимлиги кўмагида ўтган йили унга 9 гектар ер, 400 млн. сўм имтиёзли кредит ажратиб берилгач, “Водий турфа гуллари” МЧЖ кооперациясини ташкил этди. 2021 йилнинг ўзида “Янгиқишлоқ”, “Сойгузар”, “Қўрғонча” МФЙлардаги 100 та хонадонга кооперация томонидан атиргул уруғлари, кимёвий воситалар, пайвандтаг етказиб берилди. Натижада ўтган йили кооперация томонидан Германия, Польша, Россия, Латвия, Белоруссия ҳамда Марказий Осиё давлатларига 1,2 млн. туп атиргул кўчатлари экспорт қилинди. Ғайратнинг бу йилги мақсадлари янада улкан. Ёш тадбиркорнинг нияти жаҳон бозорига атиргуллар экспорт қилиш борасида дунёда етакчи давлатлардан бири саналувчи Нидерландияда ортда қолдиришдир.\nТуманнинг “Саноатчилар”, “Иттифоқ”, “Султонобод”, “Қайирма”, “Бўстон”, “Хонобод” МФЙларида 3 мингга яқин хонадон эса паррандачилик билан шуғулланади. Бу маҳаллаларда ўз хонадонида икки минг бошгача товуқ, курка, ўрдак, бедана боқаётган оилалар сафи тобора кенгайиб бормоқда.\n“Саноатчилар” МФЙда 900 га яқин хонадонлар мавжуд бўлиб, 200 та хонадонда инкубаторияларда жўжа очириш фаолияти йўлга қўйилган. Ҳар бир хонадонда йилига 10 мингдан 250 минг донагача жўжа очирилади, 100 бошдан 6000 бошгача парранда парвариш қилинади.\n- Бизда ҳар бир оила омилкор бўлгани сабабли ҳам бир қарич ер фойдаланилмай қолмайди, - дейди “Қорақум” МФЙ раиси Ҳамиджон Турғунов. - Маҳалламизда етиштирилган мевали ва манзарали дарахтлар, гул кўчатлари мамлакатимизнинг шимолий ҳудуди бўлган Қорақалпоғистон Республикаси, Хоразм вилоятларигача етказиб берилади. Шу боис 1 минг 200 га яқин оила истиқомат қиладиган маҳалламизда атиги 23 та оила кам таъминланган ҳисобланади. Улар ҳам боқувчисини йўқотган, ногиронлиги бор шахсларни парваришлаётган оилалардир.\nДарҳақиқат, она заминимиз эл ризқ-насибасини таъминловчи муҳим манба, чинакам хазина ва фаровон ҳаёт омили эканлигини Қува тумани мисолида яққол кўриш мумкин.


Тарихий ўйинлар: "Қизилқум" устидан йирик ғалаба, чиройли урилган голлар\n2002 йилги мавсумда "Қизилқум" ўз тарихидаги энг яхши мавсумни ўтказган. Ўшанда украиналик мутахассис Сергей Шевченко қўл остида ўйнаган "Қизилқум" сафида бир қатор маҳоратли футболчилар тўп тепган. Белошапка, Николаев, Байрамов, Дуб, Винтовкин, Хабибулин, Идиатуллин сингари маҳоратли ўйинчилар жамоанинг бронза медалларини қўлга киритишига ҳисса қўшишган. Ўшанда 6-турда жамоалар Тошкентда тўқнаш келишган. Биринчи давранинг марказий беллашувларидан бирини стадиондан кузатиш учун кўплаб ишқибозлар ташриф буюрган. Учрашув 4:0 ҳисобида "Шерлар"нинг ғалабаси билан якунланган. Қуттибоев, Жепаров, Кападзе ва Кирьян томонидан киритилган тўплар "Пахтакор"нинг йирик ютуғини таъминлаган. Кападзе ва Кирьяннинг голлари жуда чиройли бўлганини ўйинни томоша қилиб кўриб олишингиз мумкин. Ўйин ушбу ҳаволада:


Белорусия учун етти мамлакат осмонни ёпди\n21 Iyun 20:05 / Published in Жаҳон\nЕтти мамлакат Белорусия учун осмонни ёпди\nЕвропа Иттифоқининг яна этти давлати Белорусия авиаташувчилари учун осмонни ёпиш қарорига қўшилишга қарор қилди.\nБулар Шимолий Македония, Черногория, Сербия, Албания, шунингдек Европа эркин савдо зонаси Исландия, Лихтенштейн ва Норвегия.\nЕвропа Иттифоқига аъзо бўлмаган этти давлат ҳамжамиятнинг Белоруссия авиаташувчилари учун осмонларини ёпиш ҳақидаги қарорига қўшилишди. Бу ҳақда душанба куни Европа Иттифоқи Кенгаши матбуот хизмати тарқатган баёнотда айтилган.\n«2021 йил 4-июнда [Европа Иттифоқи] Кенгаши Белорусиянинг барча турдаги авиакомпаниялари учун Европа Иттифоқи ҳаво ҳудудида парвозларни ва Европа Иттифоқи аэропортларига киришни тақиқлашни қарор қилди. Номзод мамлакатлар [қўшилиш учун] Шимолий Македония, Черногория, Сербия, Албания ва Европа эркин савдо ҳудуди Исландия, Лихтенштейн ва Норвегия Европа Иттифоқи Кенгашининг ушбу қарорига қўшилишди», — дейилади хабарда.\nУшбу мамлакатлар Белорусияга нисбатан ҳам худди шундай чекловлар қўйиш мажбуриятини олган ва Европа Иттифоқи буни мамнуният билан қабул қилади.\nДушанба куни, Европа Иттифоқининг ташқи ишлар вазирлари даражасидаги Кенгаши Белорусиянинг 86 жисмоний ва юридик шахсларига қарши тўртинчи индивидуал санкциялар пакетини қабул қилди. Шунингдек, Европа Иттифоқи мамлакат иқтисодиётининг 7 соҳасига, шу жумладан калий ва нефт-кимё маҳсулотларини экспорт қилишга, шунингдек молия секторига қарши иқтисодий санкцияларни жорий этиш бўйича келишувларга эришди. Иқтисодий санкциялар 24-25 июн кунлари Европа Иттифоқининг саммитида тасдиқланиши керак ва ундан кейин кучга киради.\nTagged under: БЕЛОРУСИЯ, Белорусия ташувчилар, ЕВРОПА ИТТИФОҚИ, ёпиқ осмон, ЕЧИМ, ҚЎШИЛИШ


ЎзА - Ўт ўчирувчиларга янги бино\n30.08.2018 17:16 Чоп этиш версияси\nЎт ўчирувчиларга янги бино\nМустақиллигимизнинг 27 йиллик байрами арафасида Сурхондарё вилояти Олтинсой туманида Давлат ёнғин хавфсизлиги хизмати касбийлаштирилган ёнғин хавфсизлик қисмининг янги биноси фойдаланишга топширилди.\nШу муносабат билан ташкил этилган тадбирда соҳа ходимлари, жамоатчилик вакиллари иштирок этди. Кейинги йилларда мамлакатимизда ёнғин хавфсизлиги хизмати тизимида амалга оширилган ислоҳот ва янгиланишлар халқимиз осойишталигини таъминлашда муҳим омил бўлаётгани таъкидланди.\nПрезидентимизнинг 2017 йил 23 майдаги “Ички ишлар органлари ёнғин хавфсизлиги бўлинмалари фаолиятини тубдан такомиллаштириш чора-тадбирлари тўғрисида”ги қарори соҳанинг моддий-техник базасини мустаҳкамлаш, ходимлар масъулиятини оширишда муҳим дастуриламал бўлмоқда. Мазкур ҳужжатга мувофиқ, мамлакатимизда ҳафтанинг ҳар чоршанбаси “Ёнғинлар профилактикаси куни”, деб эълон қилинди. Бу тилсиз ёвнинг ўтган йилларга нисбатан сезиларли даражада камайишига хизмат қилмоқда.\nЎзбекистон Республикаси Ички ишлар вазирлиги ёнғин хавфсизлиги бош бошқармаси маҳаллий ҳокимликлар ҳамкорлигида ёнғин хавфсизлиги қисмлари жойлашган биноларни капитал таъмирлаш, зарур ҳолларда янгидан бунёд этишга алоҳида эътибор қаратмоқда. Жумладан, ўтган йилларда Денов туманида иккита, Сариосиё, Термиз туманлари ва Термиз шаҳрида биттадан ёнғин хавфсизлиги қисмлари тубдан таъмирланиб, шахсий таркибнинг самарали хизмат қилиши, жанговарлигини ошириши учун барча қулайлик яратилди. Янги мебеллар, компьютер жамланмалари, замонавий алоқа воситалари ва бошқа зарур жиҳозлар етказиб берилди. Олтинсой туманида бунёд этилган янги бинода ҳам шахсий таркиб учун барча шароит мавжуд.\nТадбирда касбийлаштирилган ёнғин хавфсизлик қисмига зарур талаблар асосида жиҳозланган янги ўт ўчириш автомашинаси топширилди. Бир гуруҳ соҳа ходимларига маиший техника буюмлари совға қилинди.


Минтақа олимлари қурилаётган бинолар зилзилабардошлигидан хавотирда\n23 апрел 2021, Тошкент вақти: 13:45\nМарказий Осиё давлатларининг зилзилашунос мутахассислари сўнгги 15 йил давомида қурилган турар-жой бинолари кучли ер силкинишига бардош бера олмаслигидан хавотир билдирмоқда.\nУлар эҳтимолий зилзила оқибатларини камайтириш учун аҳолининг фавқулодда ҳолатларга тайёргарлигини ошириш тадбирлари борасида фикр алмашиш мақсадида Тожикистон пойтахтида учрашди.\nОлимлар давра суҳбатида Тожикистон давлат техника унверситети профессори Наим Ёқубов Душанбедаги 90 фоизга яқин хусусий уйлар 8-9 балли ер силкинишига бардош бера олмаслигини билдирди.\n“Шуни назарга олган ҳолда тожик олимлари махсус дастур асосида пойтахтдаги хусусий уйлар ҳамда кўп қаватли биноларнинг зилзилага чидамлилиги юзасидан тадқиқот ўтказиш ва зилзила зарарини камайтириш мақсадида аҳолига аниқ маълумот берилишига оид чора-тадбирлар кўришни режалаштирган”, - деди Наим Ёқубов.\nҚозоғистонлик олим Анвар Талбоев фикрича, минтақа давлатлари зилзила зарарини камайтириш борасида жипс ҳамкорлик қилиши зарур.\n“Марказий Осиё давлатларида турар-жой бинолари ягона конструкция асосида қурилади. Табиийки, бу уйлар йиллар давомида эскириб зилзилага чидамсиз бўлиб қолади. Энг даҳшатлиси, бу уйлар ҳатто 6-7 балли зилзилада ҳам қулаб тушади”, - деди А.Талбоев.\nҚозоғистоннинг 30 фоиз ҳудуди сейсмик актив ҳисобланса, Ўзбекистон ва Тожикистоннинг бутун ҳудудида зилзила хавфи юқори. Ўтган 50 йил мобайнида юз берган кучли ер силкинишлари шу икки давлатда қайта такрорланиши эҳтимоли бор. Бу, ўз навбатида, зилзила юз берган давлатларгагина эмас, балки бутун минтақага катта иқтисодий ва ижтимоий зарар етказиши табиий.\n“Шуни назарга олган ҳолда Марказий Осиё давлатлари зилзилашунос мутахассислари кучли ер силкиниши зарарини камайтириш борасида ҳамкорлик қилиши зарур”, - деди Анвар Талбоев.\nЎзбекистонлик олим Машраб Аҳмедов қозоғистонлик ҳамкасбининг фикрларини қўллар экан: “Шунинг учун биз тожикистонлик мутахассислар билан зилзилабардош бинолар қуриш ва қурилган биноларни мустаҳкамлаш борасида ўзаро ҳамкорлик қилишга келишиб олдик”, - деди.\nТошкент давлат техника университети ходими Ўринбой Йўлдошевнинг сўзларига кўра, жорий йилда Ўзбекистон ҳукумати аҳоли ўртасида зилзила зарарини камайтиришга қаратилган чора-тадбирларнинг 5 йиллик дастурини қабул қилган.


Мексиканинг Пуэбла штатида ўндан кўпроқ киши ўлдириб кетилди\n08:20 / 01.11.2017\nМексиканинг Пуэбла штати бош прокуртураси 30 октябрда ер ости қувурларидан ёнилғи ўғирловчи жиноий тўдалар ўртасидаги қарама-қаршилик оқибатида 12 киши ўлдирилганини маълум қилди.\nМаълумотларга кўра, яна 4 киши, жумладан бир аёл 31 октябрда қуролланган кишилар томондан штатдаги шифохоналардан бирида отиб кетилган. Яна бир киши ўз машинаси ичида отиб кетилган.\nПрокуратуранинг маълум қилишича, 31 октябрь кундузи Тлальтенанго туманида спиртли ичимлик истеъмол қилаётган 5 киши ўлдириб кетилган.\nАввалроқ штат ҳудудида ўтган ҳаваскор футбол жамоалари учрашуви вақтида 7 киши ўққа тутилгани маълум қилинганди. Ҳукуматнинг фикрича, бу қотилликлар ёнилғини ўғирлаш билан боғлиқ ноқонуний бизнесда таъсир доираларининг қайта тақсимланиши сабаб юз берган.\nАввалроқ Pemex нефть компанияси раҳбари Антонио Гонсалес Анайя нефть маҳсулотлари ўғирланиши оқибатида ҳар йили 20 млн песо (1,1 млрд доллар) йўқотилишини маълум қилган. Бу ноқонуний бизнес Мексикада кенг тарқалган. 2010 йил декабрда Пуэбладаги Сан-Мартин-Тексмелукан посёлкасида ёнилғи қувурини ноқонуний кесиш вақтида юз берган портлаш оқибатида 29 киши ҳаётдан кўз юмган. Шунга ўхшаш ҳодисалар, бироқ камроқ сондаги қурбонлар билан Мексиканинг турли штатларида мунтазам равишда содир бўлиб туради.\nМексика Пуэбла ёнилғи ўғирлаш


Мардикорлар ҳимоячиси Фахриддин Тиллаев 15 суткага қамалди « Ўзбекистон Халқ Ҳаракати\n25 September 2013 - 15:58\nҲаракатимиз фаолларидан бири Фахриддин Тиллаевнинг тақдирига бефарқ бўлмаган касбдошларимиз у хақдаги ўз мақолаларини беришяпти. Бугун Озодлик ва БиБиСи радиоси, Фарғона.ру сайтида ҳам бу хақда ёритилди. Қуйида Озодликнинг мақоласини айнан ҳавола этамиз.\nМухолифатдаги “Эрк” демократик партиясининг фаоли Фахриддин Тиллаев Тошкент шаҳар Чилонзор туман суди томонидан “майда безорилик”, “туҳмат” ва “интернетда нотўғри фактларга асосланган мақолалар” чоп қилишда айбдор деб топилди.\n“Суд 17 сентябрга белгиланган ва жабрланувчининг келмагани боис қолдирилган эди”, дейди Озодлик билан суҳбатда Фахриддин Жуманиёзов :\n– 9 сентябр куни соат 16-00да Фахриддин Тиллаевни Чилонзор тумани ИИБ ходими майор Илҳом Остонақулов ва ИИБнинг яна бир вакили “Чилонзор тумани Жиноий ишлар бўйича суди”га 17 сентябр куни боришини талаб қилган. Буни Тиллаев менга айтди. Мен судда қатнашиш учун 17 сентябрда маҳкамага бордим, аммо у куни бошқа судланувчилар кўп бўлгани сабабли, Тиллаевнинг иши бошқа кунга кўчирилганди.\nТиллаев тарафидан ўзининг касбий фаолияти учун “МХХ томонидан уюштирилган провокация”, деб иддао қилинаëтган воқеа бундан бир ой олдин Фахриддин Тиллаевнинг Тошкент шаҳри Чилонзор тумани Боғистон маҳалласидаги уйида рўй берган.\n– Хуфтон намозини ўқиëтган вақтимда уйимнинг эшиги жуда қаттиқ тақиллаб кетди. Чиқиб қарасак, ён қўшним Костя деган йигитнинг аëли қип-яланғоч ташқарида турибди, менинг эшигимнинг олдида. Қип-яланғоч, баданида ҳеч нарсаси йўқ. Ҳеч нарса киймаган. Мен ҳайрон қолдим. “Нима қилаяпти бу аëл”, деб нима қилсам, бир пайт ўзидан ўзи бақириб “Помогите, помогите. Он меня насилует” деб бақирди. Қаердандир одамлар пайдо бўлиб қолди. Подъезддан тушиб келаяпти, подъезддан чиқиб келаяпти. 10тача одам йиғилиб қолди. Уларни ҳеч кўрмаганман. Бизнинг қўшнилар ҳам эмас улар. Уйимга бостириб кириб олди ҳаммаси. Менинг турмуш ўртоғимни аëллар уриб кетди. Эркаклар мени уриб кетишди. Енгил тан жароҳати етказишди. Компютерларим, уйимдаги жиҳозларимгача шикаст етказишди.\nТиллаев бўлиб ўтган воқеани Миллий хавфсизлик хизмати томонидан ўз фаолиятини чеклаш учун қилинган “провокация” деб ҳисоблашини айтган эди:\n– Бу олдиндан келишилган провокация экан. Кейин мен тушуниб етдим. Биласизми, албатта, бунинг тепасида асосан Миллий хавфсизлик туради. Ўша бошчилигида бўлаëтган ишлар деб биламан. Бу охирги воқеа менга бўлишига сабаб, асосан, мана шу мардикорларни ҳимоя қилаëтганлигимиз, кейин умуман ўша Ўзбекистон Халқ Ҳаракатида фаолият анча кучайгани, ривожланаëтганлиги учун, ичкарида халқ ҳаракатига одамларнинг қизиқиши пайдо бўлганлиги, сайтда берилаëтган материаллар сабаб бўлган.\n“Урф”га айланаётган ташвишли ҳолат\nХоразмлик журналист Сергей Наумов куни-кеча Урганч суди томонидан нотаниш аёлнинг кўкрагига теккани учун – “майда безорилик айби” билан 12 суткага қамалган эди.